Hafiz Hamidun Tunggu Jawapan Pihak Kekasih Hati Untuk Berkahwin

Boleh dikatakan hampir setiap tahun penyanyi Hafiz Hamidun menyatakan hasratnya untuk mendirikan rumahtangga dan baru-baru ini melalui mStar Online, dia sudah pun menjelaskan hasratnya untuk berkahwin dengan kekasihnya yang juga merupakan seorang model, Adiela Ridzuan.

“Setakat ini saya dan Adiela ada juga bercakap tentang perkahwinan dan saya meluahkan hasrat untuk berkahwin pada tahun ini. Jadi saya akan tunggu jawapan dan respons di sebelah pihak sana dan biarkan mereka menetapkan tarikh”

“Apa-apapun, buat masa ini saya mahu ibu bapa kami berkenalan dulu. Bukannya merisik. Sekadar untuk berborak biasa untuk mendapatkan keserasian,” jelasnya. Malah Hafiz dalam masa yang sama turut menyatakan bahawa kehidupan bercinta dengan artis adalah berbeza.

“Saya ada cakap dengan dia, bercinta dengan artis ni lain sikit. Tambahan pula saya mempunyai hubungan baik dengan media, saya suka berkongsi segala hal tidak kira kerja atau peribadi”

“Biasanya apabila hal peribadi ni orang yang bukan selebriti tidak gemar untuk berkongsi cerita, Alhamdulillah, mujurlah dia faham dan mula menerima apabila kisah kami didedahkan,” katanya. (rtky/s)


Syarul Ridzwan Terlibat Dalam Kemalangan Jalanraya

Malang tidak berbau buat pelakon Syarul Ridzwan apabila dia ditimpa kemalangan pagi ini menyebabkan keretanya remuk teruk di bahagian depan. Berkongsikan perkara tersebut di Instagram, Syarul menyatakan bahawa dia kini dalam keadaan baik sahaja.

“Assalamualaikum, dugaan di pagi hari, saya kemalangan pada pagi ni, tapi jangan risau saya okay dan selamat. Cuma kereta teruk sikit bahagian depan. Doakan yang baik baik buat saya,” katanya bersama gambar yang dimuatnaik.

Bila tengok kemalangan ini, teringat pula satu ketika dulu Syarul pernah berkongsikan video di memandu, boleh tahan laju jugalah malah perkara tersebut turut diakui oleh peminatnya di bahagian komen. Kami kongsikan video di bawah dan apa-apa pun Syarul sentiasa berada dalam keadaan baik selalu. (rtky/s)

A video posted by Syarul Ridzwan (@syarulridzwan) on Feb 7, 2016 at 2:58am PST


Nelydia Senrose Nafi Akan Berkahwin Dengan Qi Razali Tahun Ini

Menjelaskan bahawa dia tidak pernah kembali kepada bekas kekasihnya, Qi Razali, pelakon Nelydia Senrose juga menafikan bahawa mereka akan berkahwin tahun ini.

“Walaupun sudah putus, kami tidak pernah bermusuh. Hubungan kami masih baik dan sesekali kami bercakap soal kerja dan tidak lebih dari itu. Namun, saya tidak mahu terlalu bercakap mengenai perkara ini kerana kita tidak tahu bagaimana keadaan pada masa akan datang,” jelasnya kepada Harian Metro.

“Kalau betul saya nak kahwin dalam masa terdekat ini, sudah tentu sekarang saya sibuk membuat persiapan kahwin. Sebaliknya saya kini sibuk di lokasi penggambaran,” katanya yang hanya akan berurusan dengan Qi di atas urusan kerja.

Sebelum ini Nelydia pernah menyatakan bahawa punca utama mereka putus cinta adalah kerana masing-masing mahu mengejar cita-cita dan berjaya dalam kerjaya – walaupun ketika itu Qi sendiri menyatakan dia sudah bersedia menjadi suami. (rtky/s)


Gambar Sekitar Majlis Aqiqah Anak Farid Kamil, Diana Danielle

Baru-baru ini telah berlangsung majlis aqiqah yang diadakan untuk cahaya mata kedua Farid Kamil dan juga Diana Danielle iaitu Nur Aurora. Perkara tersebut telah dikongsikan melalui Instagram Farid dan juga Diana.

Walaupun sebelum ini Farid pernah menyuarakan perasaannya yang kekok memegang Aurora yang masih kecil, namun pasangan ini sering menarik perhatian peminat apabila sering berkongsikan gambar mereka sekeluarga di laman sosial.

Semoga keluarga ini akan terus kekal bahagia hingga ke Jannah. Kami kongsikan beberapa keping gambar sepanjang majlis aqiqah berlangsung. Enjoice!


“Bila Bising, Saya Dikatakan Bersikap Besar Kepala”

Ketika ini, Nabil Ahmad dilihat semakin selesa dengan bidang pengacaraan berbanding lakonan namun dalam masa yang sama dia turut dikejar kontroversi apabila dikatakan berlagak hebat kerana menolak beberapa tawaran berlakon. Bagaimanapun Nabil menafikan perkara tersebut.

“Saya banyak menolak tawaran berlakon bukan kerana sudah cukup hebat, sebaliknya saya lihat sesetengahnya mengambil mudah mengenai masa. Saya selalu terkena, mereka mengejar saya bagai nak gil, takut saya tiba lewat di lokasi penggambaran”

“Bagaimanapun, apabila tiba, apapun tidak siap dan harus menunggu berjam-jam lagi. Apabila bising, saya dikatakan bersikap besar kepala. Saya bukannya dibayar berjuta-juta seperti artis Hollywood dan mereka bukan sahaja membayar artis tetapi masa sekali”

“Jadi mereka tidak kisah bekerja 24 jam sekalipun,” jelasnya dipetik berkata kepada BH Online. Tambahnya apa yang diluahkannya itu hanyalah merujuk kepada sesetangah produksi tanah air sahaja.

Mengakui serik dengan perkara berkenaan, Nabil menjadikan ia sebagai satu pengajaran kepadanya. Semoga Nabil sentiasa menyinar dalam industri seni tanah air. (rtky/s)


Gambar Di Sekitar Majlis Resepsi Shaheizy Sam & Syatilla Melvin

Tahniah diucapkan kepada pasangan ini kerana telah selamat bergelar suami isteri dalam majlis pernikahan yang diadakan di Bukit Jawi Golf Resort, Pulau Pinang minggu lalu. Sementara itu, hari ini telah berlangsung majlis resepsi pihak Shaheizy Sam yang diadakan di Hotel Mandarin Oriental.

Majlis tersebut dimeriahkan lagi dengan kehadiran rakan selebriti yang lain. Bagi peminat-peminat Sam anda berpeluang menghadiri majlis Sam pada 20 Februari ini. Tahniah diucapkan kepada pasangan ini.

Semoga pasangan ini akan kekal bahagia ke Jannah dan bak kata Sam sebelum ini, dia mahukan anak seramai satu pasukan bola sepak. Kami kongsikan bersama anda beberapa keping gambar sepanjang majlis resepsi berlangsung. Enjoice!


Janna Nick Nafi Jalinkan Hubungan Sejenis

Pantang nama seseorang selebriti sedang naik, pasti akan ada kontroversi menimpa dan perkara serupa turut terjadi kepada Janna Nick. Baru-baru ini dirinya telah dikatakan menjalin hubungan sejenis.

Menurut Janna, perkara tersebut mula menjadi buah mulut apabila dia memotong pendek rambutnya untuk watak sebuh drama yang dibintanginya. Sedar tentang kontroversi tersebut, Janna tampil menjelaskan perkara sebenar melalui BH Plus.

“Saya tidak perlu ambil serius kerana apa yang diperkatakan itu tidak benar. Orang bebas berkata apa saja, tetapi hanya saya yang mengetahui sejauh mana kebenarannya. Saya tidak ambil hati kerana gosip seperti itu lumrah dalam bidang seni”

“Tidak sangka pula ia mencetuskan isu lain hingga saya terpalit ini. Saya bersikap terbuka dalam bergaulan dan tidak pernah meletekkan syarat tertentu ketiak berkawan. Berada dalam industri kreatif, saya bertemu dengan pelbagai jenis manusia,” jelasnya.

Tambah Janna, sebagai selebriti, dia akur dengan kontroversi yang mendatang dan tidak akan mudah melatah apabila dilanda sebarang khabar angin. (rtky/s)


Aeril Zafrel: Filem Tidak Kaitan Dengan LGBT

Tidak mudah melatah dengan tohmahan dan juga kritikan daripada orang ramai mengenai gambar yang dimuatnaik di Instagram baru-baru ini, Aeril Zafrel menjelaskan bahawa filemnya itu adalah projek terbaharu yang juga filem kedua arahannya.

“Tidak dinafikan, saya memuat naik gambar poster berkenaan dan menurunkan ia selepas tiga jam. Saya berbuat sedemikian kerana ia adalah sebahagian dari kajian mengenai pandangan orang mengenai filem ini”

“Saya ingin lihat sama ada orang sedar dengan kapsyen gambar yang saya muat naik atau hanya membuat penilaian daripada gambar sahaja. Bagaimanapun saya tidak marah atau melatah dengan semua komen yang ditinggalkan kerana itu adalah pandangan mereka dan saya hormati apa yang mereka katakan”

“Filem ini berkaitan ilusi optikal; di mana apa yang kita lihat tidak semestinya kita nampak. “Ia tidak ada kena mengena langsung dengan LGBT (lesbian, gay, biseksual dan transgender),” jelasnya kepada Sinar Harian Online.

Tambahnya, filem tersebut belum lagi memulakan penggambaran malah skrip filem berkenaan masih lagi berada dalam proses rombakan. (rtky/s)


Gambar Di Sekitar Majlis Pra Perkahwinan Anzalna Nasir

Bakal mendirikan rumah tangga pada 21 Februari ini, rakan dan juga adik beradik Anzalna Nasir telah mengadakan majlis pra perkahwinan buat Anzalna Nasir bertemakan figura Barbie. Boleh tahan cantik belaka adik beradik Anzalna. Heh.

Sebelum ini, bakal suami Anzalna, Hanif menjelaskan bahawa mereka merancang untuk berbulan madu di Maldives atau Pulau Bora Bora di Perancis kerana mahukan suasana ketenangan dan selepas itu, Hanif akan membawa kedua-dua belah pihak keluarga untuk menunaikan umrah.

Kami kongsikan beberapa keping gambar sepanjang majlis berlangsung yang cukup meriah dengan telatah adik beradik Anzalna dan selamat berhujung minggu semua. Enjoice! (rtky/s)


Aziz M Osman Mahu Masyarakat Malaysia Bersatu Hati, Pemikiran

Mengakui bahawa tidak mustahil untuk menghasilkan sebuah filem yang mengisahkan Allahyarham Datuk Nik Abdul Aziz Nik Mat suatu hari nanti, pengarah Aziz M Osman berkongsi kepada Sinar Harian bahawa perkara tersebut hanya akan dilakukan ia memenuhi harapannya.

Menurut pengarah filem ini, impian untuk menghasilkan filem tersebut hanya akan dapat menjadi realiti sekiranya – masyarakat negara ini bersatu dari segi hati dan pemikiran.

“Kenapa tidak (saya buat filem tentang Allahyarham)? Ia tidak mustahil dapat dilakukan. Dan kalau saya mahu buat filem tentang Allahyarham, saya mahu ceritakan bagaimana Allahyarham mendidik kita semua dalam soal hudud”

“Meskipun negara kita tidak mengamalkan hudud, tetapi Allahyarham sudahpun mengamalkan hudud secara psikologi,” katanya ketika ditemui pemberita selepas program Mengenang Murobbi Ummah, di Myharakah Bazaar, di sini, hari ini.

Disoal mengenai siapa yang akan didekati untuk menghuraikan perwatakan Allahyarham dalam filem itu, Aziz berkata, dia mungkin akan melihat dari sudut pandangannya sendiri memandangkan raut wajah Allahyarham juga seiras dengan bapanya.

“Itu saya tidak tahu lagi. Mungkin saya akan melihatnya dari sudut peribadi sendiri atau mungkin tidak. Kalau ada rezeki suatu hari nanti, Insya- Allah saya akan buat filem Allahyarham,” katanya. (rtky/s)


Scha al-Yahya Akui Suami Pilih Bidang Pengacaraan

Peminat Scha al-Yahya pastinya kini sudah kembali gembira kerana pelakon kegemaran mereka kini sudah kembali muncul di kaca televisyen. Ketika disoal oleh Utusan Malaysia sama ada dia mahu berlakon bersama suaminya, Awal Ashaari, Scha mempunyai jawapan tersendiri.

“Ramai juga yang tanya, tak mahu berlakon dengan Awal ke? Bukan saya tak nak, Awal yang tak mahu. Entahlah, dia lebih berminat menjadi pengacara program, jadi saya harus hormat pendiriannya”

“Kalau saya diberi peluang untuk mengacara dengan Awal, memang saya terima kerana bila bekerjasama dengan dia, dapatlah saya belajar kerana suami saya itu lebih mahir dalam bidang itu,” katanya.

Tambah Scha, ketika ini merupakan waktu yang sesuai baginya untuk meneruskan kerjayanya di dalam bidang lakonan kerana sebelum ini dia perlu menjaga Lara.

“Saya tidak kisah berlakon drama atau filem, janji skripnya menarik perhatian. Begitu juga kalau perlu tinggalkan Lara lama, semua itu boleh diatur kerana kalau saya di lokasi, Awal boleh jaga anak,” katanya. (rtky/s)


Siti Nordiana Kini Naikkan Bayaran Persembahan?

Sebelum nama Siti Nordiana menyinar di Gegar Vaganza, dia hampir berputus asa dan kini segalanya telah berubah. Berikutan kejayaannya itu, Siti Nordiana kini mempunyai sebab tertentu mengapa dia menaikkan bayaran persembahan.

“Saya sedar diri dan tidak berubah. Dahulu, waktu saya kekurangan tawaran nyanyian, bayaran macam mana sekalipun saya tetap ambil tanpa banyak berkira. “Kalau dulu, orang panggil menyanyi, saya pergi sahaja tanpa tanya pun berapa mahu bayar”

“Kini berbeza sedikit kerana saya buat persembahan bersama dengan orang lain juga. Sebelum ini saya buat solekan sendiri, tetapi kini saya ada jurusolek sendiri dan mereka juga perlu bayaran. Begitu juga dengan jurutera bunyi yang saya bawa”

“Jadi, duit yang saya ada itu dibahagi sama rata bersama mereka yang bersama dengan saya untuk menjayakan persembahan. Bukan untuk saya seorang sahaja,” jelasnya kepada Utusan Malaysia.

Tambahnya, dia kini turut membawwa mikrofon sendiri kerana ia lebih selesa. Apa pun, pastinya perubahan yang dilakukan oleh Siti Nordiana mampu memberikan kualiti persembahan yang lebih baik. (rtky/s)


Amy Search Akui Ingin Tambah Cahaya Mata Lagi

Tidak bergurau dan betul-betul serius, penyanyi rock lagenda, Amy Search mengakui bahawa dia ingin menambah cahaya mata lagi seperti yang dipetik melalui BH Online. Memang berlumba dengan Nabila Huda nampaknya nanti siapa dapat baby dulu.

BACA: Jatuh Pentas, Amy Search Terseliuh Bahu & Luka Ibu Jari

“Saya memang teringin untuk mempunyai anak lagi. Memandangkan Nabila baru saja mendirikan rumah tangga, saya juga ada katakan padanya, saya mahu lihat siapa antara kami yang akan terlebih dulu menimang cahaya mata?” kata Amy kepada portal berita tersebut.

Sebelum ini, Amy juga pernah memuatnaik gambar di Instagram yang menunjukkan dia sedang mengendong anak patung sambil disaksikan isterinya, Norhasniza Hassan atau Norish.

Gambar tersebut mendapat pelbagai reaksi dan komen namun rata-rata peminat memberikan komen positif dan mengalu-alukan keinginan Amy untuk mempunyai anak lagi. Selamat berjaya Amy dan Nabila dalam mendapatkan cahaya mata baru. (rtky/s)


Kek Birthday Neelofa Bernilai RM6,000, Bertatah 5,000 Kristal Swarovski

Melalui perkongsian gambar di Instagram, pelakon dan juga pengacara, Neelofa meraikan ulang tahun ke-27 dengan sebiji kek bertatah 5,000 kristal swarovski berharga RM6,000 dalam satu sambutan hari lahirnya yang ke 27 di sebuah hotel terkemuka di ibu negara bersama rakan-rakannya.

Harga kek butter berperisa salted karamel krim itu terdedah selepas Neelofa membuat hashtag kenyang tiga hari makan kek enam ribu pada salah satu foto yang dimuat naik di akaun Instagramnya.

Menurut pembuat kek berkenaan, Putri Samihah Mohsin, 29, daripada Butterflykek di Instagram, kek istimewa itu ditempah oleh rakan Neelofa yang mahukan hiasan kristal dan bunga dan mengambil masa selama 20 jam untuk menyiapkan kek tersebut. (rtky/s)


Adel AF Mengaku Cintai Suami Orang

Hebat juga cerita yang tersebar mengenai bekas finalis Akademi Fantasia 2014 (AF2014), Adel yang dikatakan bercinta dengan suami orang. Tidak mudah membuat keputusan melulu, Adel mengakui dirinya sedang menjalinkan hubungan cinta dengan suami orang yang mempunyai tiga cahaya mata.

BACA: Bekas Pelajar Akademi Fantasia Bakal Jadi Isteri Kedua & Baru Pulang Dari Percutian Mewah

“Benar, dia suami orang. Tetapi kekasih saya sudah melafazkan cerai kepada isterinya sebelum kami kenal dan rasmi sebagai pasangan kekasih. Saya mengenali ‘Mr. MA’ selepas dikenalkan oleh teman rapat, namun kami serius menjalinkan hubungan cinta sejak sebulan yang lalu”

“Perbualan yang tersebar di laman sosial itu bukan perbualan antara saya dengan ‘Mr. A’. Saya juga tidak pernah memaksa dia untuk menceraikan isterinya. Itu semua fitnah oleh pihak yang tidak berpuas hati dan berniat mahu memalukan saya,” jelasnya.

“Buat masa sekarang, biarlah dia menyelesaikan masalah rumah tangganya dulu. Saya tidak mahu memaksa dia untuk mempercepatkan proses perceraian kerana bagi saya, kalau ada jodoh, adalah”

“Saya hanya berserah kepada takdir. Kalau itu adalah jodoh tidak kira dengan sesiapa pun, saya terima seadanya dan tiada masalah untuk saya memeluk Islam,” jelasnya kepada Utusan Online. (rtky/s)


Aeril Zafrel, Nazim Othman Berlakon Dalam Filem Homoseksual?

Baru-baru ini pelakon Aeril Zafril telah memuatnaik gambar yang juga merupakan poster bertajuk Crystal Soul di akaun Instagram miliknya. Gambar tersebut dalam masa yang sama turut menimbulkan rasa kurang senang kerana beraksi seperti pasangan gay.

Bagaimanapun, gambar tersebut kemudiannya dipadam oleh Aeril, berkemungkinan untuk menjaga sensitiviti masyarakat di negara ini. Seperti yang kita sedia maklum, filem berlandaskan hubungan sejenis sebegini pastinya akan menjadi kontroversi.

Apa pun, ini juga mungkin merupakan salah satu cara promosi yang dilakukan bagi pihak Aeril. Mahu tengok berkesan atau tidak gandingan Aeril Zafrel dan Nazim Othman, nampaknya kena tunggu. Entah keluar entah tidak filemnya nanti. (rtky/s)


Emma Maembong, Kamal Adli Tunggu Restu Dari Ayah

Tidak ada apa yang lebih menggembirakan bagi peminat setia Emma Maembong dan juga Kamal Adli daripada mendengar sendiri bahawa mereka mahu mendirikan rumah tangga. Bagaimanapun, Emma menjelaskan melalui BH Plus, segalanya terletak pada restu bapanya yang dipanggil ayoh.

“Saya adalah antara anak yang paling rapat dengan ayoh. Mungkin dia melihat saya belum bersedia untuk berkeluarga. Ini kerana di matanya, saya masih lagi anak kecil”

“Kamal faham situasi itu… Dia bersedia menanti restu dari ayoh. Jika diberikan restu, esok juga saya akan berkahwin. Saya yakin, ayoh lebih mengetahui apa yang terbaik untuk anak perempuannya ini,” jelas Emma kepada BH Plus.

Semoga ayah Emma akan cepat-cepat bagi restu dan dipermudahkan segala urusan dalam membina keluarga baru. Peminat pun tidak sabar-sabar menantikan berita gembira buat pasangan ini. (rtky/s)


13 Hari Tayangan, Filem Ola Bola Catat Kutipan RM8 Juta

Baru saja 13 hari ditayangkan, filem OlaBola mencatat kini sudah pun berjaya mencatat kutipan RM8 juta setelah ditayangkan di 120 pawagam, bukan saja di Malaysia malah ia turut ditayangkan di Brunei.

BACA: 4 Hari Tayangan, Ola Bola Kini Sudah Raih RM2.5 Juta

Naib Presiden dan Ketua Astro Shaw, Najwa Abu Bakar berkata sambutan memberangsangkan itu didorong reaksi positif peminat yang berpusu-pusu ke pawagam sejak ia ditayangkan pada 28 Januari lalu.

Berlatarbelakangkan era 1980-an, “Ola Bola” merupakan kisah kejayaan tentang keberanian dan semangat bersatu yang memberi inspirasi kepada barisan pemain bola sepak Malaysia untuk bangkit dari kekecewaan dan muncul menjadi wira negara.

Filem yang diarahkan oleh pengarah hebat Chiu Keng Guan ini merupakan satu perjalanan inspirasi yang dijangka akan menambat hati para penonton Malaysia.


Almy Nadia Dedah Punca Sebenar Tidak Berlakon

Gara-gara jarang muncul di kaca televisyen, ada yang mendakwa pelakon Almy Nadia kini telah dikongkong suaminya, Fizz Fairuz. Bagaimanapun empunya badan menafikan perkara tersebut serta menjelaskan situasi sebenar kepada BH Plus.

“Fizz bukan tidak membenarkan saya berlakon, jauh sekali cuba mengongkong saya. Beliau masih memeberikan keizinan untuk saya berlakon, asalkan tidak mengabaikan keluarga, termasuk dirinya”

“Kalau watak yang ditawarkan sesuan dan kena pada masanya, saya tetap akan terima. Cuma, saya akui tiada tawaran berlakon yang datang. Saya juga kena bersikap realisitik kerana ketika ini pelakon baharu tumbuh bagai cendawan selepas hujan”

“Rupa kena tolak ke tepi, tetapi lakonan perlu bagus. Ia berbeza dengan era sekarang yang lebuh mengutamakan rupa daripada bakat. Stesen TV pun ada kriteria tersendiri dalam mencari pelakon untuk drama yang disiarkan”

“Mungkin ini bukan masa saya lagi, tetapi tidak mengapa. Saya tidak kecewa pun. Kalau ada rezeki nanti, saya akan berlakon juga. Jika bukan dengan produksi orang lain, mungkin di bawah syarikat saya sendiri,” jelasnya. (rtky/s)


Nad Zainal Sedia Jadi Ibu, Tidak Bimbang Berat Badan Naik

Nampaknya pelakon Nad Zainal memang sudah tidak sabar untuk menimang cahaya mata. Melalui BH Online, Nad sendiri menyatakan bahawa dia menyangkakan bahawa dirinya sudah hamil namun ia merupakan kesan sampingan apabila pening pening ambil produk kecantikan.

“Sebagai isteri, pasti saya teruja jika hamil. Lucunya, suami saya, apabila mendapat tahu punca sebenar saya pening akibat kesan detox produk kecantikan yang diamalkan, dia sempat menyakat”

“Selepas berkahwin, saya sudah bersedia menjadi ibu. Cuma belum rezeki lagi untuk saya mengandung. Cuma Faliq pernah cakap, kalau boleh nak hidup berdua dulu dalam tempoh setahun. Tapi, kalau ada rezeki hamil awal, saya terima saja,” jelasnya kepada BH Online.

Sementara itu, Nad juga mengakui bahawa dia tidak bimbang sekiranya berat badan naik mendadak jika ditakdirkan hamil. Apa pun, semoga apa yhang dimpikan oleh pasangan ini akan tercapai satu hari nanti. (rtky/s)


Gambar Sekitar Majlis Resepsi Shaheizy Sam, Syatilla Melvin

Tahniah diucapkan kepada pasangan ini kerana telah selamat bergelar suami isteri dalam majlis pernikahan yang diadakan di Bukit Jawi Golf Resort, Pulau Pinang. Lebih manis lagi, Sam semalam sempat buat buat pengsan, sebagai gimik untuk meraikan sambutan hari lahir buat isterinya itu.

Pada hari ini telah berlangsung majlis resepsi di pihak Syatilla yang juga diadakan di Bukit Jawi Golf Resort, Pulau Pinang. Majlis resepsi sebelah keluarga Sam di Hotel Mandarin Oriental Kuala Lumpur pada 14 Februari.

Bagi peminat-peminat Sam anda berpeluang menghadiri majlis Sam pada 20 Februari ini. Tahniah diucapkan kepada pasangan ini. Kami kongsikan bersama anda beberapa keping gambar sepanjang majlis resepsi berlangsung. Enjoice!


Gambar Resepsi Akim Dan Stacy Gaya Tradisional Kadazan

Tahniah buat pasangan pengantin baru ini yang baru saja bergelar suami isteri pada 5 Februari lalu. Memang seronok dan teruja betul peminat Akim Ahmad dan juga Stacy AF apabila selebriti kesayangan mereka ini bersatu secara sah.

Malah lebih manis lagi, gambar resepsi Akim dan juga Stacy dalam persalinan tradisional Kadazandusun juga turut mencuit hati peminat mereka. Pasangan Akim dan Stacy mengadakan satu lagi majlis resepsi mengikut adat Sabah di Dewan Kebudayaan Penampang, Sabah.

Apa pun, semoga ikatan perhubungan antara Akim dan juga Stacy akan kekal sehingga ke Jannah. Kami kongsikan kepada anda yang masih lagi bercuti sempena Chinese New Year dan selamat bekerja esok. (rtky/s)


Shahrol Shiro, Bakal Isteri Nikah 18 Mac Nanti

Tahniah kami ucapkan kepada Shahrol Shiro dan juga pasangan yang bakal mendirikan rumah tangga tidak lama lagi. Melalui perkongsian gambar di Instagram, Shahrol dan juga bakal isterinya, Nor Farhanan Syamimi.

Shahrol dan cinta hatinya bakal bernikah pada 18 Mac di Dewan Kampus Intan Wilayah. Majlis persandingan pihak perempuan akan dilangsungkan pada 19 Mac, sementara di sebelah lelaki akan diumumkan oleh Sharol pada bulan Julai.

Kami kongsikan kepada anda beberapa keping gambar pra perkahwinan pasangan ini yang penuh romantis ala-ala cinta berputik di dapur begitu. Semoga segala persiapan pasangan ini menuju hari bahagia berjalan lancar. (rtky/s)


Shaheizy Sam & Syatilla Melvin Selamat Diijabkabul

Tahniah kami ucapkan kepada pelakon Shaheizy Sam dan juga Syatilla Melvin kerana telah sah bergelar suami isteri dengan sekali lafaz, dengan mas kahwin RM10,082 dalam satu majlis yang diadakan di Bukit Jawi Golf Resort, Pulau Pinang.

Syatilla menerima mas kahwin bersama tujuh dulang hantaran berbalas sembilan. Sebelum ini, melalui BH Online, nilai tajaan untuk majlis perkahwinan pasangan ini juga boleh disifatkan sebagai Wedding Of The Year apabila ia mendapat tajaan berjumlah RM25 juta.

Majlis resepsi sebelah keluarga Sam di Hotel Mandarin Oriental Kuala Lumpur pada 14 Februari. Bagi peminat-peminat Sam anda berpeluang menghadiri majlis Sam pada 20 Februari ini. Tahniah diucapkan kepada pasangan ini. Kami kongsikan bersama anda beberapa keping gambar sepanjang majlis berlangsung. Enjoice!


Atu Zero Dan Isteri Selamat Diijabkabul

Pelawak Atu dari kumpulan Zero atau nama sebenarnya, Sharid Kunal Bin Doli Sharif kini telah sah bergelar suami isteri bersama Shafeeqa Johari, dalam satu majlis yang akan diadakan di kediaman wanita itu di Batu Pahat, Johor.

“Alhamdulillah, kami berkenalan hampir setahun dan keluarga saya datang merisik pada Hari Raya tahun lalu. Kami bersetuju memilih tarikh 8 Februari kerana cuti Hari Raya Cina. Lagipun keluarga serta kawan-kawan boleh datang”

“Majlis di kampung saya di Sabah mungkin akan dibuat selepas rumah kami siap sepenuhnya nanti,” ujarnya kepada mStar Online sebelum ini.

Semoga ikatan perkahwinan pasangan ini kekal hingga ke Jannah. Kami kongsikan kepada anda beberapa keping gambar sepanjang majlis berlangsung. Enjoice!


Ayah Fazley Yaakob Meninggal Dunia Pagi Tadi

Takziah kami ucapkan kepada Datuk Dr Fazley di atas pemergian bapa tersayang, Datuk Yaakob Mohammad, yang telah kembali ke rahmatullah awal pagi tadi. Fazley memaklumkan perkara itu menerusi akaun laman sosial miliknya dan turut mendapat ucapan takziah daripada peminatnya.

“Dengan duka cita dan rendah hatinya, saya ingin memaklumkan bahawa ayahanda saya yang dikasihi Datuk Hj Yaakob Hj Mohammad telah kembali ke Rahmatullah pagi tadi”

Terima kasih buat semua ahli keluarga jauh dan dekat, rakan taulan lama dan baharu, serta mereka yang pernah dan masih mengenali arwah ayahanda saya selama ini”

Mohon maaf jika ada salah dan silap beliau, sekiranya ada terkasar bahasa dan perbuatan selama tempoh anda pernah bersama beliau, mohon dihalalkan makan minum beliau juga. Sama-samalah kita mendoakan kesejahteraan roh beliau,” kata beliau di laman Instagram. (rtky/s)


Gambar Sekitar Majlis Bertunang Syatilla Melvin, Shaheizy Sam

Bakal bergelar pasangan suami isteri pada esok hari, (8 Februari), Syatilla Melvin dan juga Shaheizy Sam terlebih dahulu mengikat tali pertunangan pada malam ini. Majlis yang cukup meriah itu diadakan di kediaman keluarga Syatilla di Nibong Tebal, Pulau Pinang.

BACA: Syatilla Melvin Janji Bagi Anak Ramai Macam Pasukan Bola Sepak

Selain majlis bertunang, pada malam ini juga telah berlangsung majlis berinai. Sementara itu, majlis pernikahan juga pada keesokan hari juga akan diadakan di kediaman keluarga Syatilla. Ia disusuli majlis resepsi sebelah pihak perempuan pada 9 Februari di Bukit Jawi Golf Club, Pulau Pinang.

Majlis resepsi sebelah pihak Sam pula akan diadakan pada 14 Februari di Hotel Mandarin Oriental, Kuala Lumpur dan majlis meraikan peminat pada 20 Februari. Kami kongsikan beberapa keping gambar sepanjang majlis berlangsung. Enjoice!


Gambar Comel Anak Hanez Suraya & Romie, Putri Aleesya

Kehadiran anak sulung Hanez Suraya iaitu Putri Aleesya pada 29 Disember tahun lalu pastinya membawa sinar baru dalam keluarga ini. Malah Hanez turut berkongsi kegembiraan tersebut di laman Instagram miliknya.

Mana mungkin peminat Hanez mampu mengelak untuk like gambar Putri Aleesya yang pipi dia geram mahu cubit-cubit. Kini usia cahaya mata pertama Hanez baru memasuki usia satu bulan setengah.

Semoga keluarga ini akan terus kekal bahagia dan dipermudahkan segala urusan. Kami kongsikan beberapa keping gambar Puteri Aleesya bersama anda di hujung minggu ini. (rtky/s)


Puteri Sarah Percaya Ketentuan Tuhan, Bakal Tunai Umrah Kali Ketiga Mac Ini

Bagi pasangan Syamsul Yusof dan juga Puteri Sarah yang genap bergelar suami isteri selama dua tahun pada bulan Mac nanti, Sarah mengakui dia merasa tertekan apabila sering ditanya tentang bila mahu dapat cahaya mata namun lama kelamaan lali dengan perkara tersebut.

“Memanglah teringin tapi belum rezeki. Mac depan saya dan Syamsul sudah genap dua tahun sebagai suami isteri. Kalau boleh saya ingin berita gembira itu tetapi seperti yang saya kata, semuanya adalah rezeki,” katanya dipetik daripada Harian Metro.

Sebelum ini, pasangan ini juga pernah menjelaskan bahawa mereka redha menerima ketentuan Tuhan dan tidak pernah berhenti berdoa dikurniakan cahaya mata. Selain itu, Sarah juga memeberitahu bahawa dia dan juga Syamsul akan menunaikan umrah buat kali ketiga pada bulan hadapan.

Semoga apa yang dihajati oleh pasangan ini akan dipermudahkan malah peminat mereka juga pastinya tidak henti-henti turut sama mendoakan yang terbaik buat Sarah dan juga Syamsul. (rtky/s)


Elizabeth Tan Idam Mahu Sertai Ratu Cantik

Penyanyi lagu Knock Knock, Elizabeth Tan, apabila dilihat persis seorang model dan mempunyai aura untuk menjadi seorang ratu cantik. Perkara tersebut tidak dinafikan penyanyi ini kerana dari kecil dia sememangnya meminati untuk menyertai pertandingan ratu cantik seperti Miss Universe dan Miss World.

“Saya memang teringin untuk menyertai pertandingan ratu cantik sejak dahulu lagi, tetapi saya tidak mempunyai tinggi yang cukup dan keyakinan diri yang agak kurang membuatkan saya takut untuk sertai pertandingan sebegitu,” katanya yang ditemui di Majlis Gong Xi Raya anjuran Paranormal Talent baru-baru ini.

Tambahnya lagi, pertandingan ratu cantik sedemikian memerlukan peserta untuk berpakaian bikini dan membuatkan penyanyi ini terpaksa melupakan hasrat tersebut untuk menyertainya. Katanya lagi, dia perlu menjaga sensitiviti peminat-peminat khususnya yang berbangsa Melayu dan beragama Islam.

“Pertandingan ratu cantik memerlukan seseorang peserta untuk memakai berbikini dan sekarang ini saya sudah mempunyai peminat-peminat di kalangan orang melayu yang beragama Islam, jadi saya perlu menjaga sensitiviti itu,”ujarnya mengakhiri perbualan. (rtky/h)


Hans Isaac, Ziela Jalil Dan Norman KRU Terima Gelaran Dato' Dari Sultan Pahang

Tiga penggiat seni tanah air hari ini menerima Darjah Indera Mahkota Pahang (DIMP) yang membawa gelaran Datuk bersempena ulang tahun ke-85 keputeraan Sultan Pahang Sultan Ahmad Shah yang disambut pada 24 Oktober tahun lepas, di Istana Abu Bakar di sini.

Mereka ialah Presiden Eksekutif Kumpulan KRU, Norman Abdul Halim atau Norman KRU, Pengarah Urusan Pena Creative Pictures Sdn Bhd Norzilah Abdul Jalil atau Ziela Jalil dan Pengarah Urusan Tall Order Sdn Bhd Gerald, Hans Isaac.

Sesi kedua istiadat pengurniaan darjah kebesaran dan pingat kepada 254 penerima itu disempurnakan oleh Tengku Mahkota Pahang Tengku Abdullah.

Norman ketika ditemui pemberita berkata pengurniaan darjah kebesaran itu sebagai satu penghormatan bagi dirinya sebagai anak seni dan memberikan lebih semangat kepadanya untuk bekerja lebih baik lagi bagi memajukan industri kreatif tempatan.

Beliau merakamkan penghargaan kepada Sultan Ahmad Shah atas pengurniaan darjah tersebut.

“Saya akan lebih berusaha melakukan kerja yang dapat memberi kesan ke arah perpaduan termasuk menghasilkan filem dengan lebih memikirkan kesannya kepada masyarakat berbanding keuntungan semata-mata,” katanya.

Sementara itu, Ziela Jalil pula berkata pengiktirafan sedemikian menjadi penyuntik semangat kepadanya untuk terus menghasilkan karya terbaik kepada masyarakat.

Beliau berkata gelaran yang diterima itu sebagai inspirasi kepadanya untuk meneruskan perjuangan dalam bidang seni mahupun kemasyarakatan.

Hans Isaac pula berkata mendapat darjah kebesaran itu merupakan satu pencapaian terbesar untuk dirinya sepanjang kerjaya beliau dalam industri seni tempatan.

“Pengurniaan darjah hari ini telah mengingatkan saya kembali kepada arwah ayah yang merupakan ADC (pengiring) kepada Sultan Pahang Sultan Ahmad Shah yang pada masa itu menjadi Yang di-Pertuan Agong,” katanya.


Tiada Jodoh, Siti Saleha Akhiri Hubungan Dengan Jejaka Portugal

Mengakui sudah mencuba sedaya upaya menyelematkan cinta bersama jejaka yang berasal daripada Portugal, pelakon Siti Saleha melalui Harian Metro menjelaskan bahawa kini hubungan mereka sudah berakhir Oktober tahun lalu.

“Saya sudah berusaha menyelamatkan hubungan kami tapi nampaknya perpisahan adalah jalan yang terbaik. Nampaknya, kami memang tiada jodoh. Saya terpaksa mengakhiri hubungan yang berlangsung selama setahun itu kerana tiada persefahaman lagi”

“Tidak perlulah saya komen lebih-lebih kenapa kami putus kenapa kami putus kerana biarlah ia menjadi cerita peribadi saja. Buat masa ini, kami juga putuskan untuk membawa haluan dan meneruskan kehidupan masing-masing seperti biasa,” katanya.

Untuk tahun 2016 ini, Siti Saleha menjelaskan dia mahu memberi sepenuh tumpuan kepada projek filem selain mahu mengukuhkan namanya dalam industri seni tanah air. (rtky/s)


Berita Virus Zika Buat Elly Mazlein Bimbang Kandungannya

Gara-gara tersebarnya berita mengenai virus Zika, penyanyi dan juga pelakon Elly Mazlein mengakui berasa bimbang terhadap perkara tersebut lebih-lebih lagi ketika ini dia sedang sarat mengandung 8 bulan.

“Hari-hari berita tentang virus Zika ini membuatkan saya takut, walaupun belum ada kes di Malaysia, namun kita perlulah berhati-hati. Nasib baik juga, ayah saya pun tinggal bersama saya, jadi dia paling bimbang dan memastikan kawasan rumah saya bersih daripada pembiakan nyamuk,” jelasnya kepada mStar Online.

Virus Zika merupakan sejenis virus yang disebarkan oleh nyamuk Aedes. Virus ini memberi risiko kepada wanita hamil kerana ia boleh mengakibatkan pengecilan otak pada bayi.

Selain itu, kandungan yang kini sudah mencecah usia 8 bulan itu berada dalam keadaan sihat malah jelas Elly, dia juga tidak berhadapan dengan sebarang masalah atau alahan yang teruk seperti wanita mengandung lain. (rtky/s)


Gambar Sekitar Majlis Resepsi Akim Ahmad, Stacy AF

Selamat bergelar suami isteri pada pagi 5 Februari, pada sebelah malamnya telah berlangsung majlis resepsi di sebelah pihak Stacy AF yang diadakan cukup meriah bertemakan warna biru dan turut diserikan lagi dengan kehadiran rakan selebriti dan juga rakan-rakan terdekat.

Sementara itu, Marsha Milan dan juga Hazama turut sama menyanyikan lagu buat pasangan ini. Majlis resepsi di rumah pengantin lelaki akan diadakan di Johor Baru pada 26 Februari ini.

Semoga perkahwinan pasangan ini akan terus berkekalan sehingga ke Jannah. Kami kongsikan bersama anda beberapa keping gambar sepanjang majlis resepsi berlangsung. Enjoice!


Akim, Stacy Impikan Bulan Madu Di Eropah, Namun Masing Masing Sibuk

Bagi pasangan yang baru sahaja melangsungkan perkahwinan pagi tadi Shangri-la Tg Aru Resort, Kota Kinabalu, pasangan pengantin baru, Akim Ahmad dan juga Stacy AF mengidamkan untuk berbulan madu di Eropah namun masing-masing sedang sibuk dengan kerjaya seni pula.

“Saya dan Stacy merancang untuk mengelilingi Eropah sebagai ‘backpacker’ (pengembara beg galas). Duduk minum menikmati kopi bertemankan pandangan menarik. Namun buat masa ini, kami berdua sibuk dengan kerjaya seni masing-masing”

“Saya masih memikul tanggungjawab membantu dan mendidik dua protege dalam program Mentor Milenia,” katanya dipetik daripada BH Online. Sementara itu, Stacy dan Akim juga menjelaskan mereka tidak mempunyai perancangan mengenai cahaya mata.

“Kami tidak mempunyai sebarang perancangan mengenai zuriat dan menyerahkan segala-galanya kepada Yang Maha Kuasa. Sebenarnya, ada pelbagai permintaan daripada kedua-dua belah pihak mengenai seramai mana anak yang diinginkan,” jelas Stacy yang mengakui anak angkatnya, Bella turut sama gembira dengan perkahwinan itu. (rtky/s)


Azza Elite Mahu Mohon Doa Di Mekah, Redha Ketentuan Tuhan

Redha dengan ketentuan Illahi, Azza Elite berkongsi berita mengenai kegugurannya buat kali keempat kepada BH Online. Menurut Azza, dia baru sahaja disahkan keguguran setelah hamil selama enam minggu selain menyatakan kerja berat turut menjadi punca keguguran.

“Saya anggap semua ini ujian yang akan terus menguatkan diri. Belum rezeki saya untuk menjadi ibu. Suami juga sangat kuat berdepan apa yang dilalui ini. Insya-Allah kami akan terus mencuba”

“Kebetulan pada 31 Januari lalu saya ada tugas mengacara di Putrajaya. Tidak elok pula rasanya jika hendak ditolak tawaran itu kerana saya sudah mengesahkannya sejak awal. Bagaimanapun saya percaya, ia memang bukan rezeki saya lagi. Malahan, sebelum itu pun ada berlaku pendarahan juga seperti fasa mengandung sebelum ini”

“Memang saya tidak boleh bekerja teruk. Jika diikutkan kata doktor, mahu saja saya berehat saja di rumah. Bagaimanapun, saya ingatkan diri ini masih kuat, jadi saya buat kerja harian macam biasa. Maklumlah, kerjaya sebagai artis memerlukan saya melakukan pelbagai perkara untuk meneruskan kehidupan,” katanya.

Selain itu, Azza juga turut menyatakan rasa hatinya untuk menjejakkan kaki di kota suci Mekah bagi memohon doa agar dapat menimbang zuriat di sana. Tambahnya, dia kini lebih kuat menghadapi dugaan bahawa dia belum mempunyai rezeki untuk menimang cahaya mata dengan suami tercinta, Azlan Zulaily sejak berkahwin pada 2012.


Neelofa Mahu Buang Tafsiran Negatif, Kongsi Maklumat Dengan Orang Ramai

Baru-baru ini tindakan Neelofa memuatnaik resit pembelian pelanggannya dari Israel telah menerima reaksi berbaur. Memetik laporan daripada Utusan Malaysia, Neelofa menjelaskan niatnya hanyalah untuk memenuhi kehendak penduduk beragama Islam di sana.

“Saya tahu isu ini agak sensitif tapi niat saya hanya mahu memenuhi kehendak penduduk beragama Islam di sana yang ingin membeli tudung kami. Urusan jual beli itu berlaku antara individu berkenaan dengan pihak saya, secara peribadi”

“Penting untuk saya beritahu bahawa urus niaga itu tidak melibatkan kerajaan mereka pun, apatah lagi Naelofar Hijab memang menyediakan penghantaran pengeposan ke seluruh dunia. Seharusnya orang kita berbangga apabila ada produk tempatan mendapat permintaan sehingga ke peringkat antarabangsa,” katanya.

Selain ada individu yang mahu gambar tersebut dipadam, Neelofa lebih suka dengan pendekatan mendidik dan secara tidak langsung orang ramai dapat belajar mengenai perkara berkenaan, hanya dari sekeping gambar tersebut.

“Barangkali ramai yang tak sedar mengenai hal ini. Individu itu juga bukanlah pelanggan pertama kami, tetapi sudah ramai yang membeli tudung Naelofar Hijab datangnya dari negara berkenaan.

“Sekurang-kurangnya mereka yang salah anggap itu dapat membuang tafsiran negatif dan sama-sama dapat maklumat. Di sana ada lebih daripada 20 peratus penduduk Islam,” jelasnya. (rtky/s)


Pelan Terbaru Celcom Ini Memang Sukar Untuk Anda Tolak!

Betapa untungnya pengguna Celcom kerana anda berpeluang untuk menikmati pelbagai tawaran menarik malah anda juga berpeluang untuk untuk mendapatkan smartphone 4G LTE baru, sekerap mungkin yang mereka mahu – termasuk tawaran hebat dan sukar untuk ditolak bagi pengguna prepaid mahu post paid!

Pelan ini memang menarik betul. Celcom kini telah memperkenalkan – NewPhone™ – di mana pelanggan Celcom berpeluang untuk menukar smartphone 4G LTE mereka kepada model yang lebih baru, bila-bila masa. Bukankah menarik jika anda sentiasa dapat memiliki model smartphone yang terbaru di pasaran?

Melalui pelan FiRST Gold ini, anda bakal memperoleh 10GB kuota internet bulanan bersama dengan panggilan dan juga SMS tanpa had ke seluruh rangkaian telco yang ada hanya dengan RM80. Malah siap dapat melayari muzik percuma dengan Yonder Music selama 12 bulan. Kuota tak habis? Anda boleh bawa baki internet yang tidak digunakan sehingga 5GB setiap bulan.

Ditambah pula dengan tawaran NewPhone™, ia merupakan satu-satunya yang paling senang untuk merasai sendiri pengalaman menggunakan smartphone 4G LTE yang terbaru di pasaran. Bermula serendah RM55, pengguna pasca bayar Celcom tidak perlu bayar harga penuh lagi harga peranti.

Selepas 12 bulan, anda boleh pulangkan semula smartphone dan tukar dengan smartphone terbaru yang ditawarkan oleh Celcom tanpa bayaran tambahan. NewPhone™ ini juga ada termasuk sekali dengan perlindungan peranti, tiada komitmen untuk mana-mana pelan atau kontrak malah dalam masa yang sama menyediakan bayaran bulanan yang sangat munasabah.

Bagi pengguna prepaid, sempena sambutan Tahun Baru Cina kali ini, ini peluang anda untuk dapatkan secepat mungkin tawaran terhad ini. FATTNETT daripada XPAX ini akan memberikan pertambahan kuota 8GB/bulan termasuk percuma 88 minit untuk panggilan dan juga 88 SMS percuma beserta dengan Internet Burung Hantu tanpa had!

Sehingga 29 Februari nanti, pengguna Xpax yang telah memuat turun dan mengaktifkan Yonder Music akan menikmati muzik tanpa had tanpa sebarang kos untuk internet – dan dapat tambahan RM10 kredit percuma. Tawaran terhad Celcom’s Millions of Giveaways ini boleh dinikmati oleh pengguna FiRST™ atau Xpax by Celcom yang akan berakhir pada 15 Mac 2016.

Jadi, tunggu apa lagi. Jom sama-sama dapatkan tawaran menarik ini dan jadi orang pertama yang mendapatkan segala tawaran yang ada sempena Tahun Baru Cina ini. Kunjungi outlet Blue Cube berdekatan dan juga rakan Celcom Xclusive Partners terpilih untuk maklumat lanjut atau layari saja www.celcom.com.my untuk info lebih lnajut.


Akim Ahmad, Stacy AF Selamat Diijabkabul

Tahniah kami ucapkan kepada pasangan penyanyi, Akim Ahmad dan juga Stacy AF yang telah selamat diijabkabulkan di Shangri-la Tg Aru Resort, Kota Kinabalu, pagi ini.

BACA: Akim Ahmad Ada Sebab Pilih Cincin Lima Permata Untuk Stacy AF

Stacy dan juga Akim selamat disatukan dengan mas kahwin sebanyak RM300 pada jam 10.15 pagi dengan dua kali lafaz. Mereka dinikahkan oleh Jurunikah Jabatan Negeri Sabah (JAIS) Tuan Haji Matlin Dimin berwakilkan wali abang kepada Stacy, Mohd Adam Hakimi Anam.

Sebelum ini, Akim telah memilih sebentuk cincin bertahtakan lima permata di sekelilingnya untuk diberikan kepada isterinya, Stacy AF. Katanya, corak itu dipilih bagi mengingatkan Stacy kepentingan solat dalam mengukuhkan ikatan perkahwinan merkea nanti.


Aaron Aziz Terkena Jangkitan Paru Paru, Keadaan Beransur Pulih

Selepas mengalami demam panas sejak Jumaat lalu, kini Aaron Aziz ditahan di hospital dan disahkan disahkan menghidap pneumonia atau jangkitan paru-paru.

Memetik laporan daripada Harian Metro, Aaron telah ditahan di hospital di sini pada pagi Selasa lalu. Apa pun, doktor dalam masa yang sama mengesahkan pelakon tersebut bebas dari sebarang penyakit lain selepas menjalani ujian imbasan x-ray.

“Walaupun demam, suami masih meneruskan penggambaran. Kemudian dia menyambung satu lagi penggambaran di Singapura pada Ahad lalu. Selepas melihat keadaannya yang semakin teruk, saya membawanya berjumpa doktor di sana”

“Ketika itu suhu badannya mencecah 39 darjah Celsius. Jadi, kami terus pulang ke Kuala Lumpur. Insya Allah, jika keadaan suami beransur pulih, dia dibenarkan keluar hari ini,” kata isteri Aaron, Diyana Halik.

Sementara itu, berita palsu mengenai kematian pelakon itu juga cepat tersebar dan dinafikan pihak Aaron di laman Instagram. Tindakan pihak tidak bertanggungjawab menyebarkan berita negatif sebegitu mendapat cemuhan daripada peminat setia Aaron. (rtky/s)


Johan As'ari Kini Temui Cinta Baru?

Jika sebelum ini Johan As’ari pernah dikaitkan dengan Nabila Huda dan juga Lana Nodin, kini pelakon lelaki ini mengakui sedang mengenal hati budi seorang wanita yang juga merupakan kenalannya sejak sekian lama.

“Ya, saya sedang berkawan rapat dengan seorang pelakon wanita ini. Saya tidak boleh memberitahu siapa, tetapi apa yang boleh saya katakan, dia seorang yang lembut peribadinya dan kami serasi apabila keluar bersama”

“Kami sering melakukan aktiviti seperti bermain luncur ais dan menonton wayang. Setakat ini, kami selesa berkawan rapat biarpun tidak pernah berlakon sama,” katanya dipetik daripada Utusan Online.

Sementara itu, dalam masa yang sama, Johan juga menyerahkan soal jodoh sepenuhnya kepada Tuhan. Apa yang penting, calon isterinya itu nanti bukan saja mampu membahagiakan dirinya malah kedua ibu bapanya juga. Semoga baik-baik saja untuk Johan. (rtky/s)


Rahsia Selfie Sempurna Selebriti Walaupun Tanpa Sebarang Mekap

Mesti ada antara anda yang jawab ianya sebab software atau telefon yang super canggih. Dua dua tekaan betul kerana ianya memang komponen penting dalam menghasilkan selfie yang terbaik.

Menjadi selebriti atau artis seakan menjadi satu kewajipan untuk mengirimkan selfie setiap hari kepada peminat, mana tahu ada yang rindu jika sehari tidak menatap wajah artis kesayangan.

Dan sejak akhir akhir ini, jika anda perasan dua orang selebriti popular Malaysia iaitu Nora Danish dan Ayda Jebat banyak mengirimkam selfie yang tanpa mekap namun wajah mereka nampak flawless — kami pun naik cemburu dengan mereka berdua.

Apa rahsianya? Sudah semestinya telefon pintar OPPO F1 dengan kamera hadapan 8 megapixel yang turut dilengkapi dengan perisian Beautify 3.0 — kombinasi padu untuk selfie terunggul.

Mengambil selfie dengan Beautify 3.0 bermakna kulit anda akan nampak sempurna sentiasa apabila cacat cela yang ada dihilangkan dengan kecanggihan teknologi — ianya juga membantu mencerahkan tona kulit anda.

Bukan sahaja selebriti, malah pengguna OPPO F1 turut kongsikan gambar selfie mereka yang tampak berbeza apabila menggunakan Beautify 3.0 berbanding tidak menggunakan perisian hebat ini, tidak eprcaya lihat sendiri gambar di bawah.

Beautify 3.0 dalam OPPO F1 juga mempunyai pelbagai filter untuk mencantikan lagi selfie anda selain mempunyai mode untuk mengambil selfie dengan menggunakan gerakan tangan atau arahan suara — siapa mahu selfie yang goyang atau bergegar ‘kan?

Antara filter yang hadir bersama Beautify 3.0 ini adalah Bright, Afternoon , Sunrise, Tokyo, Yellowing, Gothic Style dan Mono — anda boleh lihat sendiri bagaimana filter hebat ini beraksi untuk mecantikkan selfie anda setiap hari.

Jika anda berada dalam bilik atau keadaan kurang cahaya, OPPO F1 turut mempunyai teknologi Screen Flash di mana skrin telefon pintar anda akan menjadi flash untuk membuatkan selfie anda lebih cerah dan tidak perlu ambil banyak kali.

Khas untuk anda yang kaki selfie juga, OPPO Malaysia akan mengadakan peraduan istimewa yang mana anda berpeluang untuk memenangi OPPO F1 secara percuma di laman Facebook mereka (facebook.com/malaysiaoppo). Ianya berlangsung dari 31 Januari sehingga 10 Februari ini.

Mahu selfie yang sempurna seperti selebriti walau tanpa sebarang mekap? OPPO F1 jawapan paling tepat untuk anda, maklumat lanjut berkaitan peranti hebat ini di www.oppo.com/my atau terus beli di www.oppostore.com.my. Jom!

[ OPPO F1 Give-Away ] This is a chance to win away an OPPO F1 – Selfie Expert ! It is great to have How to win ? See the steps below :1.) Share out this video on your timeline in public setting and fill in the blank of the sentence after … : This is OPPO F1 Selfie Expert , it has 8 Megapixel front camera ! I want … 2.) Tag two friends who love to take selfie and tag Malaysiaoppo 3.) Hashtag #OPPOF1 #SelfieExpert Contest Period : 31 January 2016 , 5.00pm – 10 February 2016 , 10.00pmT&C applied.


Alyah Percaya Kejadian Rumah Dipecah Masuk Ada Hikmah Tersendiri

Malang tidak berbau apabila rumah ibu Alyah dipecah masuk dalam kejadian kelmarin. Kebetulan, Alyah ketika itu pulang ke kampung halaman. Kejadian itu menyebabkan penyanyi ini kehilangan beg tangan berisi barangan berharga miliknya.

Kejadian berlaku apabila rumah ibunya dipecah masuk pencuri yang kemudian melarikan sejumlah wang tunai, dokumen peribadi dan kunci kenderaan Mitsubishi ASX Mivec yang terdapat di dalam beg tersebut. Turut lesap dua unit telefon pintar jenis iPhone dan Samsung.

Menurut Kosmo! Online, ibu penyanyi itu, Raja Norsiah Raja Ali, menyedari rumah telah diceroboh selepas mendapati pintu hadapan terbuka dan seunit telefon bimbit milik Alyah yang diletakkan berdekatan dengan televisyen hilang.

“Ketika itu, saya baru lepas bangun untuk solat Subuh dan kemudian melihat telefon bimbit Alyah di televisyen hilang. Pada mulanya saya ingat Alyah sudah menyimpan telefon bimbit,” jelasnya. Sementara itu di Instagram, Alyah turut berkongsikan perkara tersebut dan menyatakan ada hikmah di sebalik perkara yang terjadi. (rtky/s)


Gambar Sekitar Majlis Nikah Nas-T, Atita Haris

Bermula dengan tersebar dakwaan mereka pergi menjalani kursus perkahwinan bersama, akhirnya Nas-T atau nama sebenarnya, Nas Muammar Zar Nasruddin selamat bernikah dengan pilihan hatinya, Atita Haris yang merupakan ibu tunggal kepada seorang anak, pada 29 Januari lalu.

“Sebenarnya, kami tidak berniat untuk merahsiakan perkahwinan ini. Tapi, apabila berita kami menghadiri kursus kahwin sudah tersebar, ibu bapa kami meminta agar tarikh perkahwinan dipercepatkan. Maklumlah, masing-masing sedang berdarah manis”

“Majlis itu hanya dilakukan secara tertutup dan dihadiri oleh kaum keluarga terdekat sahaja,” katanya dalam satu sidang media, hari ini. Pasangan sejoli itu sah dinikahkan tepat jam 10.30 pagi di Surau Al-Ikhlas, Seksyen 19, Subang Jaya.

Sebelum ini, pasangan sama cantik sama padan itu bagaimanapun pernah memaklumkan mereka akan melangsungkan perkahwinan pada 4 Mac depan.

Pun begitu, Nas-T dan Atita tetap memilih tarikh 4 Mac sebagai majlis resepsi perkahwinan mereka di Hotel One City, Subang Jaya.


Ayda Jebat Bimbang Pilihan Pelakon Lelaki Olehnya Undang Kata Negatif

Pelakon dan penyanyi Ayda Jebat kini telah diberi penghargaan daripada pengarah tersohor, Osman Ali untuk memilih calon hero dalam filem terbarunya. Namun, masih tidak ada lagi yang bersesuaian dan adanya pula sudah mempunyai komitmen yang lain.

“Bila diberi kepercayaan kadang-kadang kita tahu siapa yang peminat mahukan saya untuk bergandingan dalam sesebuah filem itu. Ramai yang bagus dan meletop tetapi yang sesuai dengan kita masih belum ada. Apa yang peminat mahukan kita tahu,” katanya yang ditemui di majlis pelancaran single keduanya berjudul ‘Pencuri Hati’.

Sungguhpun diberikan peluang untuk memilih sendiri aktor yang dimahukan, jujur akui pelakon ini dia begitu takut orang berfikiran negatif terhadapnya.

“Terus terang saya cakap, saya takut untuk memberikan cadangan artis lelaki mana yang saya mahukan, bukan apa takut orang cakap saya nak ‘try’ pula. Kadang-kadang takut juga bila dipilih Itu tak kena pula dengan watak dalam filem itu. Berlakon filem dan drama ini tak sama, jadi memang kena betul-betul yang boleh,” ujarnya. (rtky/h)


Peminat Berbalah Bila Neelofa Kirim Barang Ke Israel

Gara-gara memuatnaik gambar resit pembelian tudung di Instagram, peminat berbalah di laman sosial tersebut kerana tidak setuju dengan apa yang dilakukan oleh Neelofa. Reaksi berbaur itu kemudiannya mengundang perbalahan. Dasar banyak masa kosong betul masing-masing.

Sehingga artikel ini ditulis, Neelofa sendiri belum mengeluarkan apa-apa kenyataan atau mungkin malas mahu melayan kerenah keyboard warrior yang tidak henti-henti mencari kesalahan orang lain.

Sebelum ini, Neelofa turut menarik perhatian rakan-rakannya kerana bertindak unfollow mana-mana akaun bagi mengurangkan negativiti di dalam hidupnya. (rtky/s)


Neelofa Mahu Kekalkan Diri Dengan Perkara Positif

Tindakan pelakon dan juga pengacara, Neelofa unfollow rakan di Instagram ternyata mengundang pelbagai reaksi rakan artis sehingga ada yang tidak bercakap dengan dirinya sehingga kini.

“Saya mula berhenti menjadi pengikut rakan-rakan termasuklah teman-teman artis sejak beberapa bulan lalu dan perkara itu membuatkan ramai yang mempersoalkan tindakan saya itu. Mereka merasakan sebagai kawan, menjadi kewajipan untuk mengikut mereka di Instagram”

“Dan jika saya unfollow mereka, ia menjadi satu isu besar. Ada yang sentap (terasa) dan sehingga kini tidak bercakap dengan saya gara-gara tindakan ini. Sedangkan saya masih lagi menganggap mereka kawan,” jelasnya kepada mStar Online.

Sebelum ini, Neelofa membuat keputusan untuk berhenti menjadi pengikut kepada lebih 1,000 akaun Instagram termasuklah akaun rakan-rakan dan teman selebriti. Kami pun tidak tahulah bawah perkara sebegini boleh dianggap serius oleh orang lain.

“Ada sebab saya tidak mengikut rakan-rakan di Instagram. Keputusan ini dibuat sebagai usaha membiasakan diri untuk tidak berfikiran negatif terhadap apa yang kita lihat di laman sosial berkenaan”

“Contohnya, apabila kita lihat gambar rakan-rakan yang sedang bercuti atau hasil belian barang-barang, pasti terdetik dalam hati adakah mereka mahu menunjuk-nunjuk walaupun sebenarnya bukan itu niat mereka”

“Situasi seperti ini yang buatkan saya tidak suka. Kadang-kadang gambar yang mereka muat naik itu sudah menunjukkan ia bersifat negatif dan secara tidak langsung perkara itu terpalit dalam diri dan boleh serabutkan fikiran kita.

Apa apa pun, semoga persahabatan Neelofa dan rakan-rakan yang lain akan berkekalan dan akan membuatkan Neelofa sentiasa positif hendaknya. (rtky/s)


5 Aktiviti Sempena Hari Wilayah Yang Boleh Anda Sertai Bersama Keluarga

Untung betul buat mereka yang tinggal di Wilayah Persekutuan Kuala Lumpur, Putrajaya dan juga Labuan sebab tahun ini akan diadakan pelbagai aktiviti menarik di beberapa lokasi sempena Sambutan Hari Wilayah Persekutuan (SHWP) 2016. Jika anda ingin tahu bila dan apa aktiviti yang menarik sepanjang bulan Februari ini, jom baca dan tandakan awal-awal tarikh yang kami akan kongsikan nanti.

Malam istimewa buat warga Wilayah ini akan menampilkan artis jemputan Amy Search, Nadira Adnan dan kumpulan Dadali. Ianya akan berlangsung pada 6 Februari di Dataran Labuan, WP Labuan. Bermula dari jam 7:30 malam.

Aktiviti gotong-royong kebersihan dan anti denggi akan diadakan bersama komuniti bagi menjaga persekitaran serta menghapuskan nyamuk aedes. Jom sama-sama kita menghapus aedes dan mencegah denggi! Selepas itu akan diadakan gotong royong kenduri 1wilayah bersama penduduk setempat di setiap Parlimen. Untuk tahu tarikh dan lokasi boleh ikuti (follow) Facebook KWP (www.facebook.com/KemWP/).

Bagi memeriahkan lagi kalendar SHWP 2016, acara Treasure Hunt ini akan diadakan pada 13 Februari (Sabtu). Boleh ajak rakan atau keluarga untuk sama-sama menyertai Treasure Hunt WP Kuala Lumpur ke Kuala Terengganu sempena Tahun Melawat Terengganu pada tahun ini.

Sebanyak 200 kereta atau 800 orang warga Wilayah dicari untuk menyertai Treasure Hunt ini di mana sepanjang perjalanan anda perlu mencari jawapan kepada clue mengenai Wilayah Persekutuan.

Pada 20 Februari (Sabtu) pula, akan diadakan Pertandingan Melukis Dan Mewarna WP. Ini memang seronok jika bawa anak-anak terutama yang memang hebat melukis, bolehlah sertai pertandingan ini khusus untuk kanak-kanak di bawah 17 tahun yang tinggal atau bersekolah di Wilayah Persekutuan sahaja!

Di samping dapat mengeratkan hubungan kekeluargaan, kita juga dapat sama-sama meluangkan masa bersama pelbagai lapisan masyarakat yang turut hadir nanti. Barulah 1Malaysia!

Sementara itu, pada 25 Februari (Khamis) pula akan diadakan Majlis Khatam Al-Quran WP. Majlis ini akan diadakan di Masjid Wilayah Persekutuan. Majlis ilmu sebegini pastinya membawa berkat di dalam kehidupan selain dapat mendekatkan diri kepadaNya.

Menarik bukan 5 aktiviti yang akan dianjurkan pada bulan Februari nanti oleh Kementerian Wilayah Persekutuan. Tapi jika anda ingin tahu, sebenarnya terdapat beberapa lagi aktiviti yang telah dijadikan acara tahunan. Antaranya ialah

Pastikan anda hadir ke setiap program yang diadakan ini dan sama-sama mengambil kesempatan untuk mengeratkan lagi hubungan sesama keluarga dan silaturahim bersama rakan-rakan. Jika tidak mahu ketinggalan sebarang update, ikuti (follow) Facebook Kementerian Wilayah Persekutuan (www.facebook.com/KemWP/).


Bekas Isteri Salih Yaacob Bahagia Dengan Keluarga Baru

Bekas isteri kedua Salih Yaakob, Raha Hamad mengakui hidupnya kini lebih bahagia setelah diceraikan pelawak tersebut September tahun lalu namun dalam masa yang sama turut menyatakan bahawa punca sebenar penceraian bukanlah bermula dari reunion seperti didakwa bekas suaminya itu.

“Poligami itu tidak salah dan tipulah kalau saya katakan, hidup bermadu ini manis-manis belaka. Mesti ada satu ketika kita akan terasa sekiranya suami kita melebih-lebihkan isteri yang lain”

“Sebenarnya saya sudah lama meminta untuk dilepaskan iaitu sejak 2012 lagi tetapi, tahun lepas saya nekad untuk bercerai. Bukan kerana orang ketiga, cuma saya rasa sudah tiba masanya untuk saya mengundurkan diri,” katanya kepada Utusan Malaysia.

Malah, Raha turut menjelaskan dia dan suaminya kini tidak pernah bersekolah bersama selain menyatakan bahawa masalah kewangan juga adalah salah satu punca keruntuhan rumah tangga yang dibina kira-kira 23 tahun lalu.

“Jangan menafikan masalah kewangan adalah punca. Selama ini saya meniaga sendiri dengan menjual rempeyek untuk menyara hidup anak-beranak. Bukan Salih tidak memberi wang tetapi, mana cukup untuk kami enam beranak.

“Saya percaya ini adalah jalan yang terbaik dan saya rasa lega serta tidak menyesal. Saya berharap agar semua pihak tidak lagi menuduh yang bukan-bukan terhadap saya dan keluarga,” katanya. (rtky/s)


Salih Yaacob: Tanggungjawab Poligami Besar

Selepas berita mengenai penceraian mereka tersebar di dada akhbar dan juga media sosial, Salih Yaacob melalui portal Media Hiburan menyatakan dia memilih poligami bukanlah untuk mengambil kesempatan di atas wanita.

“Pandangan saya mengenai poligami bukanlah untuk mengambil kesempatan dan saya berkahwin kerana Allah. Perkara ini tidak bermakna saya mahu mencari calon seterusnya untuk menggantikan ‘tempat kosong’ selepas bercerai dengan Raha,” jelasnya.

Tambah Salih lagi, perkahwinan konsep poligami tidak semudah yang disangka kerana isteri-isteri mempunyai perangai yang berbeza-beza dan ia adalah tanggungjawab yang besar. Dengar itu lelaki sekalian. Salih sudah kongsi pengalaman sendiri.

Salih Yaacob kini bersama tiga isteri iaitu Norlizah Mamat, 51, Norfara Wahida Sulaiman, 37, dan Samihah Syeikh Ali, 29. Daripada keempat-empat perkahwinannya, Salih dikurniakan 13 anak. (rtky/s)


Sara Ali Kurang Minat Berlakon, Tumpu Pada Perniagaan Bantu Usahawan Melayu

Pelakon Sara Ali yang baru sahaja berhijab pada bulan Januari lalu, memberitahu memakai tudung adalah seperti menjaga maruah seorang wanita.

“Kalau sudah pakai tudung ianya seperti menjaga maruah kita sendiri. Benda tersebut sangat berharga dan wajib untuk kita ikut. Tetapi kalau hidayah tak sampai ke atas diri kita nak buat macam mana’kan?”

“Sebelum ini ada yang komen mengenai pemakaian tudung semua itu saya malas nak layan sebab ini semua ketentuan daripada Allah,” katanya yang ditemui di Majlis Gong Xi Raya, anjuran Paranormal Talent petang kelmarin.

Terdahulu, Sara Ali menjelaskan dia terdetik untuk mengenakan tudung atau hijab sudah sekian lama tetapi belum ada masa yang sesuai. Setelah mendapat hidayah beberapa hari sebelum menjengah ke tahun 2016, dia sudah yakin dan nekad untuk memakai tudung sepenuhnya.

“Saya mendapat hidayah dan setelah itu jiwa saya untuk berlakon hilang serta merta, sudah rasa tidak mahu berlakon lagi,” ujarnya.

Tambahnya lagi, karakter yang diberikan untuknya sentiasa berulangan menyebabkan dia kini kurang berminat untuk berlakon seperti sedia kala. Tetapi tidak menolak sekiranya mempunyai skrip atau karakter yang bersesuaian dengan imejnya yang terkini.

Dalam pada itu, Sara Ali kini sibuk mengembangkan bisnesnya untuk membantu usahawan-usahawan Melayu amnya dalam menampung kos kehidupan yang semakin tinggi. (rtky/h)


Sarimah Ibrahim, Suami Redha Ketentuan Tuhan

Selamat bergelar suami isteri bersama Tunku Nadzimuddin pada April tahun lalu, pelakon Sarimah Ibrahim melalui Utusan Malaysia mengakui bahawa ketika ini dia sememangnya mendambakan kehadiran cahaya mata namun dalam masa yang sama redha dengan ketentuan Tuhan.

“Memang saya tak sabar untuk menimang anak, suami pun punyai hasrat yang sama. Rasanya semua pasangan yang berumah tangga punyai keinginan yang sama. Jadi, mustahil kami tidak mahukannya”

“Pemeriksaan kesihatan pun sudah dibuat dan sama ada saya atau suami, kedua-duanya tiada masalah apa-apa. Cuma belum ada rezeki buat kami pada masa ini. Saya dan suami sudah pun bersedia, tetapi Allah yang merancang segalanya”

“Yang boleh kami lakukan hanyalah berserah kepada Allah. Doa telah pun dipanjatkan, selebihnya hanya perlu bersabar menanti detik itu. Jika rezeki itu berpihak kepada kami, saya menginginkan sepasang anak comel lelaki dan perempuan,” katanya. (rtky/s)


Elizabeth Tan Sakit Tekak Sebelum Buat Persembahan

Penyanyi Knock Knock Elizabeth Tan memberitahu sedikit kecewa apabila melihat kembali rakaman persembahannya di malam akhir Anugerah Juara Lagu 30 (AJL30).

“Secara jujurnya apabila melihat kembali rakaman ketika membuat persembahan di AJL30 saya rasa malu sangat,” katanya yang ditemui di Majlis Gong Xi Raya, petang kelmarin.

Tambahnya lagi, kecacatan yang berlaku sepanjang persembahannya itu berpunca daripada kesihatannya yang tidak mengizinkan apabila mengalami gangguan sakit tekak yang menyebabkan hilang suara seminggu sebelum menjelang pertandingan tersebut.

“Sebenarnya hari Isnin sebelum pertandingan saya hilang suara di saat-saat itu yang menyebabkan saya mengalami stress serta debaran yang cukup tinggi,” katanya lagi.

Pun begitu, Elizabeth Tan menerima apa sahaja kritikan yang diberikan kepada dirinya supaya tidak membuat kesilapan yang sama di masa akan datang.

“Saya akan mengambil segala kritikan untuk memperbaiki diri lagi selepas ini,” katanya mengakhiri perbualan. (rtky/h)


Erin Malek Kini Berhijab, Dapat Sokongan Keluarga Dan Suami

Pelakon Erin Malek yang kini digelar young mummy kerana telah mempunyai seorang anak lelaki yang comel memberitahu bahawa dia kurang mempercayai pengasuh atau pembantu rumah kerana lebih gemar untuk melakukannya sendiri.

“Buat masa sekarang saya sangat gembira dengan kehidupan sebagai seorang ‘young mummy’ kerana di usia 22 tahun saya telah memiliki seorang anak dan suami. Masa saya kini terhad kerana saya sepenuhnya melakukan kerja rumah sendiri kerana kurang percaya pengasuh atau pembantu rumah,” katanya yang kini ditemui di Majlis Gong Xi Raya, Paranormal Talent petang kelmarin.

Tambahnya lagi, perubahan terbesar yang dialaminya selepas bergelar seorang ibu ialah kesabaran.

“Apa yang saya boleh cakap ialah kesabaran kerana bukan mudah di usia saya ini untuk memikul tanggungjawab sebagai seorang ibu serta isteri,”ujarnya lagi.

Sebelum ini, rata-rata peminat terkejut apabila mendapati bayi kembar yang dikandung Erin selama 16 minggu iaitu lebih kurang usia 4 bulan telah meninggal dunia kerana mengalami kompilasi semasa di awal kandungannya lagi. Bagaimanapun, perkara tersebut ada hikmah di sebaliknya apabila pasangan kepada kembarnya itu dapat diselamatkan.

“Mula-mula saya dan suami memang sedih, tetapi kita perlu redha dengan pemergiannya, mungkin apa yang berlaku ada hikmahnya,” kata Erin.

Dalam pada itu, dapat dilihat kini Erin Malek lebih manis setelah menukar imejnya kepada bertudung. Dia yang memberitahu sudah lama ingin bertudung akhirnya telah membuat keputusan untuk bertudung di awal Januari lepas.

“Nak pakai tudung sudah lama rasanya, kadang-kadang di rumah pernah juga bertanyakan kepada adik saya, mengenai tudung ini kerana ialah saya takut tidak bersedia. Alhamdulillah kini saya sudah pun bertudung,” katanya sambil tersenyum.

Perubahan imejnya untuk bertudung turut disokong oleh keluarganya lebih-lebih lagi suami tercinta.

“Suami saya gembira dengan perubahan ini, kerana katanya kurang sedikit dosa yang perlu ditanggungnya kelak,” ujarnya sambil berseloroh. (rtky/h)


Fara Fauzana Enggan Ulas Gosip Bercinta Dengan Juruterbang

Pengacara dan penyampai radio Hotfm, Fara Fauzana 35, yang sebelum ini telah digosipkan bercinta dengan seorang juruterbang di ruangan gosip Diva Kosmo Ahad, bagaimanapun enggan mengulas lanjut akan perihal itu.

“Maaf saya tidak mahu menjawab. Saya hadir untuk majlis sidang media Boboiboy,” katanya ringkas di Majlis Sidang Media Filem Animasi Boboiboy di Old Town White Coffee, Bangsar South Kuala Lumpur.

Sementara itu, Fara yang ditemui di majlis tersebut turut terlibat dalam pembikinan filem animasi Boboiboy. (rtky/h)


Akim Ahmad, Stacy AF Nikah 5 Februari Ini

Tahniah kami ucapkan kepada Stacy AF dan juga bakal suaminya yang tercinta, Akim Ahmad yang bakal melangsungkan majlis pernikahan pada 5 Februari ini (Jumaat) pada sebelah pagi di Kota Kinabalu.

BACA: Akim Ahmad Ada Sebab Pilih Cincin Lima Permata Untuk Stacy AF

Bercakap kepada Harian Metro, Stacy memberitahu bahawa majlis itu akan diadakan secara tertutup di sebuah hotel terkemuka di bandar raya itu pada jam 10 pagi membabitkan kedua belah keluarga.

“Doakan segalanya berjalan lancar,” katanya yang menjelaskan bahawa majlis pernikahan mereka akan diadakan secara sederhana membabitkan keluarga kedua-dua belah pihak saja. Sementara itu, majlis persandingan mereka akan diadakan pada sebelah malam di lokasi sama.

Majlis bersanding di sebelah keluarga lelaki akan diadakan pada 26 Februari ini di Johor Bahru yang turut menjemput peminat. Semoga segala persiapan pasangan ini akan berjalan dengan lancar hendaknya. (rtky/s)


Miera Leyana Nafi Dakwaan Afiq Muiz Kononnya Mereka Sedang Bercinta

Pelakon Miera Leyana menjelaskan baru-baru ini bahawa dia dan juga pelakon Afiq Muiz tidak mempunyai sebarang hubungan selain memberi amaran agar Afiq tidak berterusan mengaitkan dirinya tentang kisah cinta fantasinya itu.

“Saya terkejut bila Afiq sanggup buat kenyataan begitu. Tidak masuk akal jika kami bercinta sedangkan hubungan kami tidak lebih daripada sekadar rakan sekerja. Kami mula rapat sebagai rakan sewaktu di set penggambaran drama Memori Cinta Suraya. Tambahan pula, bila timbul isu ini, saya rasa kurang selesa,” katanya dipetik daripada Utusan Malaysia.

Kata Miera yang sebelum ini pernah terpalit dengan beberapa kisah kontroversi, dia tidak mahu lagi mencalarkan nama baiknya dengan gosip murahan.

“Saya belajar daripada kesilapan lalu. Kalau boleh saya tak mahu mengulangi kesalahan yang sama. Saya harap semua pihak memberi ruang dan peluang untuk saya memperbaiki kelemahan,” jelasny. (rtky/s)


4 Hari Tayangan, Filem Ola Bola Raih RM2.5 Juta

Baru sahaja membuka tirai tayangan pada 28 Januari lalu, filem mengenai semangat setiakawan dalam sukan bola sepak negara iaitu Ola Bola kini telah berjaya mencatat kutipan RM2.5 juta dalam masa 4 hari.

Ketua Pegawai Operasi Astro, Henry Tan berkata filem OlaBola bukan sahaja memaparkan sukan bola sepak, namun menonjolkan semangat dan perpaduan yang ada di Malaysia.

“Filem ini juga memiliki jalan cerita yang sesuai ditonton oleh semua lapisan rakyat di mana peminat sukan bola sepak boleh menikmati aksi bola sepak dan semangat berpasukan, manakala penonton yang meminati aksi komedi pasti akan terhibur dengan gelagat lucu yang ditampilkan”

“OlaBola juga turut membawa penonton mengimbau kembali era tahun 80-an menerusi pakaian, rambut, pesta karnival dan stadium pada ketika itu,” kata Henry dalam satu kenyataan dipetik daripada Astro Awani.

Filem terbitan Astro Shaw ini ditayangkan menerusi 126 pawagam di seluruh Malaysia dan Brunei. Barisan pelakon bukan sahaja perlu mengikuti kelas berlakon tetapi latihan bola selama tiga bulan sebelum penggambaran dimulakan.


Uqasha Senrose Diam Diri Isu Tidak Bertudung

Melalui laporan daripda Harian Metro, pelakon Uqasha Senrose mengambil keputusan untuk tidak memberikan sebarang komen mengenai kontroversi yang melandanya atas dakwaan tidak bertudung dan tampil seksi ketika bercuti di Koh Lipe, Thailand bersama pelakon, Iqram Dinzly.

“Maaf, saya sibuk dengan pelbagai urusan. Saya tak mahu komen perkara ini,” jawabnya berikutan perkara berkenaan apabila dihubungi oleh Harian Metro menerusi aplikasi WhatsApp.

Sekitar Ogos tahun lalu, Uqasha menjadi bualan forum di Internet kerana didakwa keluar ke kelab malam bersama rakannya dan dipercayai tidak bertudung bagaimanapun Uqasha menyifatkan perkara berkenaan sebagai tidak masuk akal kerana dia tidak pernah ke kelab malam.

Sementara itu, bagi Iqram, dia menegaskan sama ada sahih atau tidak gambar itu, sesama manusia harus menutup aib sendiri dan hanya Allah berhak menghukum seseorang. (rtky/s)


Ashraf Sinclair Kini Mahu Fokus Bidang Perfileman

Mengakui teruja melihatkan perkembangan industri perfileman di Malaysia, pelakon Ashraf Sinclair turut menyatakan hasratnya untuk kembali membintangi filem-filem tempatan di sini.

“Saya berminat untuk kembali membintangi filem-filem tempatan kerana banyak perkembangan terbaru dalam industri filem Malaysia. Lebih-lebih lagi saya lihat anak muda di Malaysia mempunyai idea-idea yang cukup bagus”

“Saya sendiri sangat teruja melihat hasil-hasil kerja pembikin filem tempatan. Berlakon dalam sinetron sungguh memenatkan kerana jadual penggambaran yang cukup lama sehingga jarang berjumpa keluarga. Rasanya saya sudah berlakon hampir 700 episod Sinetron setakat ini”

“Apabila saya berada di set penggambaran banyak perkara yang saya tidak terlepas atau tidak dapat buat. Terutamanya untuk bertemu keluarga dan perniagaan saya. Mungkin pertengahan tahun ini saya tidak mahu terlalu terlibat dengan Sinetron dan fokus pada filem pula,” kata Ashraf yang dipetik daripada portal Astro Awani. (rtky/s)


Nas-T Adakan Sidang Media Jelaskan Pernikahan

Tidak berselindung, pelakon Nas-T mengesahkan sudah bernikah dengan selebriti Instagram iaitu Atita Haris pada Jumaat lalu. Sementara itu, pihak mereka akan mengadakan sidah media khas pada Rab nanti.

“Benar saya dan Atita sudah bernikah Jumaat lalu (29 Januari). Tetapi saya tidak boleh jelaskan dengan lebih terperinci mengenai perkara ini. Tunggu sidang media nanti”

“Kalau boleh saya mahu semua orang mendapat berita ini serentak untuk berlaku adil,” jelasnya kepada mStar Online. Sementara itu, Nas-T juga turut mengubah mod status di Facebook sebagai – sudah berkahwin.

Sebelum ini, pelakon lelaki ini pernah menjelaskan bahawa dia dan juga Atita Haris mula berkenalan apabila pemilik sebuah produk yang melantik mereka sebagai duta memperkenalkan mereka atas sebab kedua-duanya masih lagi solo pada tahun lalu.

Memetik laporan mStar Online, Nas-T sebelum ini pernah menjalinkan hubungan cinta dengan Nabila Huda. Atita pula merupakan seorang janda anak satu. Semoga ikatan perkahwinan pasangan ini akan terus kekal bahagia hendaknya. (rtky/s)


Mizz Nina Dan Suami Percaya Ketentuan Tuhan

Sudah menjadi kebiasaan orang kita, asal sudah kahwin saja mesti mahu tanya pasal bila pula dapat anak. Tidak mahu terlalu memikirkan sangat perkara berkenaan, Mizz Nina dan juga Noh percaya kepada ketentuan Tuhan mengenai perkara tersebut.

“Saya percaya Allah itu perancang terbaik dalam hidup kita. Dia paling tahu apa yang terbaik untuk kita. Walaupun kita tak faham, kadang kadang apa yang kita nak tak semestinya terbaik untuk kita”

“Serahkan padaNya. Kalau Dia mahu kurniakan sesuatu kepada saya, Alhamdulillah. Jika bukan rezeki… saya reda. Saya tak mahu terlalu memikirkan soal ini hingga menjadi tekanan dan beban. Setiap manusia di muka bumi ini ada ujian dan cabaran tersendiri”

“Sama saja, sama ada kita ada anak, hidup solo atau sudah berkahwin, ia bukan jaminan yang hidup kita akan jadi lebih baik daripada sebelumnya. Semuanya terpulang kepada bagaimana kita bertakwa kepada-Nya,” jelas Mizz Nina kepada BH Plus.

Apa pun, semoga Mizz Nina dan juga suami tabah menghadapi dugaan yang mendatang. Apakan daya untuk menghalang orang bertanya, hati terluka, simpan sendiri saja. Eh. (rtky/s)


Bekas Isteri Salih Yaacob Nafi Reunion Punca Penceraian

Jika sebelum ini pengakuan Salih Yaacob yang tidak menolak punca penceraiannya bersama isteri kedua, Nor Raha Hamad adalah berpunca daripada majlis reunion sekolah, baru-baru ini melalui akhbar Kosmo!, Raha menafikan perkara tersebut.

“Selepas saya luahkan hasrat untuk berpisah, dia terus mendiamkan diri selama dua bulan. Sepanjang tempoh itu juga, dia langsung tidak menghubungi saya untuk bertanyakan khabar. Malah saya juga tidak ada menerima apa-apa mesej atau WhatsApp daripadanya”

“Dia juga langsung tak balik ke rumah ketika itu. Sehinggalah saya betul-betul rasakan sudah tiba masanya dan minta untuk dilepaskan, maka kami berpisah secara rasmi pada 1 September tahun lepas,” katanya dipetik dari Kosmo!

Tambah Raha, dia mula berjumpa dengan suami barunya adalah selepas daripada dia diceraikan oleh Salih selain dakwaan yang mengatakan punca penceraian ini mempunyai kaitan dengan reunion mahupun kehadiran orang ketiga.

“Saya memang tidak pernah ada hubungan dengan mana mana lelaki lain sepanjang bergelar isterinya. Soal berkawan dengan lelaki yang kini menjadi suami baharu saya, ia berlaku selepas saya sah bercerai”

“Sepanjang saya masih isterinya yang sah memang tidak ada apa apa hubungan lain. Jadi tidak timbul isu orang ketiga,” jelasnya. (rtky/s)


Isteri U-Wei Ditemui Mati Di Pantai Amerika Syarikat

Isteri kepada pengarah filem tersohor tempatan, U-Wei Saari, Diana Gail Saari, 62, ditemui mati di perairan sebuah pantai di Alameda, California, Amerika Syarikat (AS), Jumaat lalu setelah tujuh hari dilaporkan hilang.

BACA: U-Wei Hj Shaari: Seniman Itu Lebih Tinggi Tarafnya Daripada Ulama

“Terima kasih. Doakan rohnya dirahmati, ditenangi dan disenangi Allah dan berada bersama orang-orang yang beriman,” katanya dalam maklum balasnya kepada Bernama melalui Whatsapp selain enggan mengulas lanjut.

Sebelum itu, pada Rabu lalu, U-Wei dalam catatan di laman Facebooknya menulis – i love you usah (gail). Status berkenaan dipenuhi dengan ucapan takziah sejak semalam daripada kaum keluarga dan rakannya, termasuk rakan seni seperti Sabri Yunus, Pyanhabib, Khalid Salleh, Siti Zainon Ismail dan Eman Manan.

The San Francisco Chronicle dalam portalnya www.sfgate.com melaporkan jasad Gail dijumpai oleh Unit Marin Jabatan Polis Oakland di perairan luar pantai Alameda, California pada petang Jumaat (waktu tempatan) selepas diadukan hilang lebih seminggu.

U-Wei adalah pengarah tersohor tempatan yang pernah mencipta nama melalui filem Perempuan, Isteri dan… pada pertengahan 1990-an. Selain itu karya beliau termasuklah Kaki Bakar, Jogho, Buai Laju-Laju dan beberapa filem pendek lain. (rtky/s)


Neelofa Mahu Kembangkan Perniagaan

Setelah berita mengenai jualan tudung dibaawah jenamanya mencecah RM50 juta, pelakon dan juga usahawan wanita, Neelofa jelas sekali tidak mengambil pusing dengan gelaran jutawan muda yang sering dilabel kepadanya.

“Bila pihak kami berbincang semula mengenai berita yang keluar, sebenarnya ia juga memberi kebaikan dan tak nafi juga yang buruk. Dari segi perniagaan, sebenarnya lebih banyak peluang yang kita terima dan pada masa sama kita juga tidak ada sesuatu yang boleh disorokkan”

“Saya terima dan tidak kisah jika mereka menggelarkan saya seperti itu dan menganggapnya sebagai satu doa. Saya berharap ia tidak akan mengubah siapa diri saya kerana saya masih individu yang sama cuma mahu menjadi yang lebih baik daripada setiap sudut,” katanya kepada Sinar Harian.

Selain itu, Neelofa dalam masa yang sama juga turut bersyukur kerana segala titik peluhnya selama ini membuahkan hasil malah turut mahu mengembangkan lagi perniagaannya itu. (rtky/s)


5 Akibat Teruk Apabila Wanita Mengabaikan Penjagaan Wajah

Bangun pagi, tengok muka anda yang kusam di cermin, terus rasa stress. Ini bukan petanda yang baik jika setiap hari anda mengeluh kerana kulit muka kusam. Penjagaan wajah merupakan salah satu perkara yang penting lebih-lebih lagi jika anda bekerja dan perlu berhadapan dengan orang ramai setiap hari.

Kami kongsikan kepada anda 5 akibat teruk apabila wanita mengabaikan penjagaan wajah dan kelihatan kusam. Nampak macam biasa-biasa sahaja masalah ini tetapi kerisauan itu sebenarnya hanya wanita saja yang tahu.

Bila wajah pun kusam dan tidak bermaya, bagaimana kita mahu meningkatkan keyakinan diri. Belum keluar rumah lagi sudah stress, apatah lagi jika berhadapan dengan orang ramai.

Sewaktu anda sedang bersusah payah mencari jalan penyelesaian untuk menjaga penampilan diri, pasti ada rakan-rakan yang mengatakan bahawa anda tidak menjaga penampilan diri. Nampak remeh bukan tapi oleh sebab sebeginilah anda akan hilang fokus ketika melakukan tugasan anda. Sanggup anda menghadap telefon sepanjang hari hanya kerana tidak mahu berhadapan dengan orang ramai?

Bab ini jangan main-main. Bila cari jalan penyelesaian yang pantas dan terdesak, anda mudah membuat penilaian yang salah. Mudah dengar kata-kata orang, anda beli produk kecantikan yang tidak berkualiti dan akibatnya kulit muka anda bertambah teruk. Bila ini sudah terjadi, menyesal pun sudah tidak berguna.

Hadir dengan Clear Complexion Whitening Day Cream, produk ini membantu membuatkan wajah anda kelihatan lebih cerah. Krim ini tidak meninggalkan kesan berminyak dan berasaskan ekstrak herba Cinnabloc – yang membantu anda untuk mengelakkan kulit muka menjadi gelap selain melindungi wajah anda daripada sinaran UV yang melampau.

Cinnabloc juga membantu untuk untuk membantu anda mendapatkan kulit wajah yang lebih cerah selain mengurangkan bintik-bintik hitam sekaligus memberikan anda lebih keyakinan. Lihat saja keberkesanan sebelum dan selepas seperti yang dikongsikan oleh pemakai. Malah hari ini sahaja ada potongan sehingga 50%!

Cara untuk menggunakan krim Himalaya’s Clear Complexion Whitening Day ini mudah saja. Bersihkan muka anda terlebih dahulu kemudian sapukan pada muka dan leher anda sebanyak 2 kali sehari. Untuk mendapatkan kesan yang lebih baik, anda disarankan menggunakannya selalu.

Jangan risau, krim ini bebas daripada bahan yang mampu merosakkan wajah anda malah telah pun melalui ujian makmal dermatologi bagi memberikan kesan yang terbaik kepada anda.

Jika anda selesa sangat dengan wajah anda yang kusam, gelap dan tidak bermaya sedangkan sudah ada kekasih hati, jangan terkejut jika satu hari ini, kekasih anda akan lari.

Mungkin juga bila ini terjadi, barulah anda tersedar tentang pentingnya menjaga penampilan diri lebih-lebih lagi bagi wanita yang sudah bergelar isteri. Suami pun pasti bersemangat jika isteri sentiasa menjaga penampilan wajah dan diri. Anda cantik-cantik pun untuk suami tersayang juga,kan?


Ekonomi Tidak Menentu, Maya Karin Fahami Kesukaran Rakyat Malaysia

Ketika ini, bukan sahaja rakyat biasa turut terasa dengan kegawatan ekonomi malah dalam masa yang sama turut dirasai oleh pelakon dan juga penyanyi Maya Karin. Sebelum ini, Maya juga pernah menyoal tentang tambang harga bas yang tinggi.

“Selain beberapa rakan artis yang saya rapat, saya juga ada ramai kawan rapat dari latar belakang kerjaya yang berbeza-beza. Secara tidak langsung apabila saya bersama dengan mereka membuatkan saya sentiasa ingatkan diri saya bahawa saya ini bukan selebriti malah saya sebenarnya tidak gemar digelar selebriti”

“Sebaliknya berlakon dan menyanyi itu hanyalah kerja saya. Saya selalu ambil tahu mengenai perkembangan semasa. Saya juga membaca komen, pendapat dan luahan masyarakat di laman-laman sosial tentang perkembangan ekonomi sekarang”

“Saya juga ada bertanya kepada pekerja-pekerja di bawah syarikat rakaman naungan saya misalnya mengenai gaji mereka, bayaran tol dan sebagainya. Saya bertanya juga kepada jiran-jiran, kepada ahli keluarga saya antaranya yang tinggal di Sri Kembangan dan Sungai Penchala.

“Sebab, saya sendiri terkejut tol Sungai Penchala sampai RM3. Saya akui saya juga terkesan dengan kenaikan tersebut dan situasi ekonomi sekarang sebab saya seorang yang berjimat. Sejak kecil saya sudah didik dengan sikap tidak berbelanja berlebih-lebih sangat sebaliknya membeli apa yang betul-betul perlu.

“Jadi dalam situasi kita sekarang, saya faham dengan kekecewaan dan apa yang dilalui masyarakat,” katanya kepada Malaysia Digest baru-baru ini. (rtky/s)


Akim Ahmad, Stacy AF Kini Sibuk Buat Persiapan Kahwin

Bakal mendirikan rumahtangga pada Februari ini, penyanyi Akim Ahmad baru-baru ini telah mendapatkan sebentuk cincin bertahtakan lima permata di sekelilingnya untuk diberikan kepada isterinya, Stacy AF. Lebih menarik, pilihan cincin oleh Akim itu juga mempunyai maksud tersendiri.

“Cincin pilihan saya ini adalah kejutan buat Stacy kerana coraknya yang berbeza dari kebiasaan. Ringkas saja bentuknya namun memberi erti yang mendalam. Corak itu dipilih bagi mengingatkan Stacy kepentingan solat dalam mengukuhkan ikatan perkahwinan kami nanti”

“Rapuhnya tiang agama itu nanti mampu menggoyahkan rumahtangga. Saya berharap Stacy suka dengan cincin yang dipilih dan memahami maksud tersirat di sebalik pemilihan tanda cinta kami itu,” jelasnya kepada BH Online.

Akim dan Stacy juga dalam masa yang sama menjelaskan bahawa mereka kini sedang sibuk membuat persiapan majlis pernikahan yang akan didadakan di Sabah. Apa pun, moga segala urusan dipermudahkan belaka buat pasangan ini. (rtky/s)


Salih Yaacob Redha Lepaskan Isteri Kedua

Nampaknya kini terdapat satu kekosongan lagi buat wanita di luar sana untuk menjadi isteri Salih Yaacob apabila pelawak dan juga pelakon popular ini mengakui sudah pun bercerai dengan isteri keduanya, Nor Raha Hamad selepas Aidilfitri tahun lalu.

“Zaman Facebook, zaman khidmat pesanan ringkas (SMS) ini, orang suka sangat anjurkan sesi reunion dengan kawan-kawan sekolah. Mula-mula seronok sebab dapat imbau semula kenangan zaman sekolah, lelaki dan perempuan. Akhirnya, boleh jadi suka semula dengan kawan lama kita”

“Ini sangat bahaya sebab perkara ini boleh membawa kepada punca perceraian. Buktinya, itulah juga yang terjadi kepada saya dan isteri sehingga kami akhirnya berpisah. Selepas 23 tahun berkahwin, kami berpisah tidak lama selepas acara reunion sekolah dia”

“Dia mula berubah sikap selepas bertemu semula dengan rakan-rakan lamanya semasa reunion dan ketika itu dia memberitahu yang dia sudah tawar hati dan mohon untuk dilepaskan. Oleh kerana hormat akan permintaan dia, maka saya menceraikan dia secara baik”

“Saya reda melepaskan dia kerana itu yang dia pilih. Pada usia 47 tahun, dia minta cerai dan saya perlu tunaikan kerana tidak mahu berdosa,” ,” katanya kepada Utusan Malaysia. (rtky/s)


Shahrol Shiro Akhiri Zaman Duda Pada Mac Ini

Tahniah kami ucapkan kepada pelawak dan juga penyampai radio iaitu Shahrol Shiro yang bakal menamatkan zaman dudanya bersama dengan seorang ahli perniagaan pada bulan Mac hadapan. Majlis pernikahan akan diadakan di kediaman wanita itu di Johor Bharu.

“Insya-Allah majlis itu akan diadakan Mac ini, namun saya akan beritahu tarikh sebenarnya secara eksklusif menerusi radio Era FM dalam masa terdekat. Ia akan diadakan secara sederhana yang bakal dihadiri keluarga terdekat”

“Di kesempatan itu juga saya akan menjemput peminat-peminat saya di sana yang banyak menyokong kerjaya saya selama ini,” ujarnya kepada mStar Online selain menjelaskan dia kini sedang sibuk membuat persiapan perkahwinan termasuk menghadiri kursus kahwin.

Shahrol pernah berkahwin pada tahun 2008, namun berpisah selepas tiga tahun dan dia dikurniakan anak lelaki Muhd Adam Danish, berusia lapan tahun hasil perkahwinan pertama tersebut. (rtky/s)


Lufya Rayu, Mohon Gambar Tak Berhijab Dipadam

Setelah mengambil keputusan untuk mengenakan hijab sepenuhnya, Lufya merayu dan memohon agar peminat dan juga individu yang mempunyai gambarnya tidak berhijab agar memadamkannya bagi menghormati dirinya yang sudah berhijrah.

“Urusan saya dengan Allah sudah selesai apabila meminta pihak yang berterusan menyebarkan gambar tidak bertudung agar berhenti melakukannya. Saya juga ingin berpesan kepada semua orang agar tidak lagi menyiarkan atau memaparkan gambar tidak berhijab”

“Saya berharap mereka menghormati keputusan ini. Apa yang dapat saya lakukan adalah berdoa Allah memberi hidayah kepada mereka yang menyebarkan gambar itu. Bukan mudah menutup mulut orang supaya tidak bercakap buruk mengenai kita,” jelasnya memetik laporan daripada BH Plus.

Menurut Lufya, sehingga kini dia sudah pun memadamkan segala gambar dirinya yang tidak bertudung di akaun laman sosial miliknya setelah dirinya mula berhijab. (rtky/s)


Maya Matahari Berpisah Cara Baik, Mula Hidup Baru

Sebelum ini, pelakon dan juga penyanyi Maya Matahari pernah mengeluarkan kenyataan bahawa dia dan suami, Tengku Shahreza Tengku Abdul Aziz tidak duduk serumah dan baru-baru ini melalui Berita Harian, Maya menjelaskan dia sudah bercerai talak satu pada 17 Ogos tahun lalu.

BACA: Maya Matahari Akui Sudah 6 Bulan Tinggal Asing Dengan Suami

“Apabila kisah artis bercerai disajikan bersilih ganti, ada pula pihak yang melihat ia seperti aliran semasa. Inilah yang menjadi antara alasan saya berdiam diri sebelum mengumpul kekuatan merungkai kebenaran yang sudah tertulis,” katanya.

Selain melihatkan komen pedas individu luar di laman sosial yang membuatkan dia terkesan, pada masa yang sama ibunya juga berdepan masalah kesihatan membuatkan dia mendiamkan diri terlebih dahulu mengenai kisah rumahtangganya itu dan memendam perasaan.

Selain itu, perpisahan dengan bekas suami itu juga turut membuatkan dirinya menjadi lebih dewasa dan lebih mengenali hati budi orang serta mematangkan dirinya. Apa pun, semoga Maya tabah menghadapi dugaan kehidupan. (rtky/s)


Iqram Dinzly Harap Kontroversi Bersama Uqasha Senrose Tidak Diperbesarkan

Baru-baru ini telah tersebar mengenai gambar yang didakwa sebagai Iqram Dinzly dan juga Uqasha Senrose sedang bercuti di sebuah pulau di Thailand. Sementara itu, Iqram menyifatkan kontroversi itu satu ujian besar buat dirinya.

“Saya minta maaf, saya hanya mampu katakan no comment mengenai gambar percutian itu dan tidak boleh beri kerjasama. Sahih atau tidak sahih, biarlah Allah menghukumnya kerana kita sebagai manusia sesama manusia seharusnya sebaik mungkin menutup aib sendiri, inikan pula aib orang lain”

“Saya bukan malaikat mahupun maksum kerana kita manusia sentiasa diuji dan diduga. Saya juga berharap perkara ini tidak terus diperbesarkan. Biarlah apa pun persepsi orang, apa orang nak katakan”

“Andai terjatuh fitnah sekalipun, sebagai hamba Allah saya tetap memaafkan insan itu dan terima kasih kerana prihatin,” katanya kepada mStar Online. (rtky/s)


Salih Yaacob Redha Bekas Isteri Kedua Kahwin Lain

Nampaknya kini terdapat satu kekosongan lagi buat wanita di luar sana untuk menjadi isteri Salih Yaacob apabila pelawak dan juga pelakon popular ini mengakui sudah pun bercerai dengan isteri keduanya, Nor Raha Hamad selepas Aidilfitri tahun lalu.

“Sebagai suami dan ketua rumah tangga saya sudah berusaha memperbaiki keadaan. Saya memujuk dan mengingatkannya yang anak sudah besar dan dia sepatutnya menunjukkan contoh serta teladan yang baik kepada mereka”

“Namun dia tetap mendesak saya untuk menceraikannya dengan menggunakan alasan saya tidak berlaku adil terhadapnya. Saya sudah menasihatinya, tetapi dia enggan terima dan terus mendesak saya melepaskannya. Lebih baik saya turutkan saja kemahuannya daripada keadaan menjadi semakin buruk”

“Kalau hatinya sudah tertutup untuk saya, tidak perlulah dipaksa-paksa lagi. Apabila perkara ini terjadi, saya anggap hanya setakat itu jodoh kami. Tidak perlulah terus menyalahkan antara satu sama lain. Saya harap dia bahagia dengan jalan baru yang dipilihnya dan apa yang penting anak-anak dapat menerima apa yang berlaku,” katanya.

Selain itu, menurut Salih, masalah mula timbul apabila Nor Raha pergi majlis perjumpaan semula dengan rakan sekolahnya malah dia juga tidak menafikan ia berpunca daripada orang ketiga. Apa pun, semoga Salih Yaacob tabah dalam menghadapi dugaan rumahtangga.

Salih dan bekas isterinya itu telah mendirikan rumah tangga selama 23 tahun dan dikurniakan 5 anak berusia 22 hingga 13 tahun dan seorang cucu. Sementara itu, tiga lagi isterinya iaitu Norlizah Mamat, 51, Norfara Wahida Sulaiman, 37, dan Samihah Syeikh Ali, 29, masih kekal bersamanya dan daripada keempat-empat perkahwinannya, Salih dikurniakan 13 anak. (rtky/s)


Mahkamah Tuntut Bukti Adira Nikah Di Thailand

Menurut laporan BH Online, Mahkamah Tinggi Syariah telah menetapkan 7 Mac ini untuk membuat pengesahan nikah di luar negara secara berpoligami antara penyanyi Adira dan suaminya, Datuk Seri Adenan Abu.

Tarikh itu ditetapkan selepas penyanyi yang popular menerusi lagu Ku Ada Kamu dan Adenan, 38, hadir pada sebutan kali pertama kes berkenaan di depan Pendaftar Mahkamah Tinggi Syariah, Lutfhatul Hana Samsudin.

Pasangan yang diwakili Peguam Syarie, Irsamuddin Ikhsan itu memfailkan permohonan pengesahan nikah di luar negara secara berpoligami di Mahkamah Tinggi Syariah di sini pada 8 Januari lalu. Mereka bernikah secara berpoligami di Songkhla, Thailand pada 3 Disember tahun lalu.

Sementara itu, memetik laporan mStar Online, suami Adira juga merancang untuk mengadakan majlis resepsi perkahwinan selepas perbicaraan selesai di kampung halaman isterinya di Kota Kinabalu, Sabah. (rtky/s)


Farah Asyikin, Suami Sah Bercerai Talak Satu

Penyanyi Farah Asyikin dan suaminya, Zaahier Stanley sah bercerai talak satu di Mahkamah Rendah Syariah di sini, hari ini. Hakim Syarie, Umamuddin Yunus merekodkan perceraian itu yang dilakukan secara tebus talak sebanyak RM100 dan dilafazkan oleh hakam yang dilantik mahkamah.

Hakam adalah jawatankuasa yang dilantik mahkamah untuk menasihati suami melafazkan talak tetapi sekiranya suami masih enggan hakam akan melafazkan talak bagi pihak suami.

Penyanyi itu memfailkan perceraian mengikut Seksyen 47 dan 48 Akta Undang-undang Keluarga Islam (Wilayah-Wilayah Persekutuan) 1984, pada Oktober dua tahun lalu.

Pasangan itu berkahwin pada 15 Februari 2013 di kediaman keluarga Farah di Taman Tun Dr Ismail, Kuala Lumpur dan dikurniakan seorang anak lelaki, Ebrahim Owais yang kini berusia setahun sembilan bulan.


Liyana Jasmay Namakan Anak Kedua Selena Fathuddin

Menerusi muatnaik gambar terbaru pelakon ini di Instagram, Liyana Jasmay dan suami telah menamakan anak kedua mereka – Selena Fathuddin yang dilahirkan pada 22 Januari lalu. Selena dilahirkan secara normal di Pusat Perubatan Prince Court dengan berat 2.92 kilogram.

“Terima kasih kepada semua yang mendoakan saya dan anak. Tak lupa rakan, teman media dan peminat tersayang. Kehadiran Selena pastinya menambah keceriaan hidup saya dan suami. Sofia dan Selena menyerikan hidup saya. Semoga mereka akan menjadi anak yang baik dan solehah,” memetik kata Liyana daripada BH Online.

Semoga ikatan kekeluargaan Liyana dan Fathuddin yang berkahwin pada Februari 2013 ini akna terus kekal utuh dan dipermudahkan segala urusan mereka. (rtky/s)


Mia Sara: Tawaran Berlakon Kurang Selepas Berhijab

Sejak mengambil keputusan untuk mengenakan hijab baru-baru ini, pelakon kanak-kanak Mia Sara menjelaskan bahawa dia kurang menerima tawaran berlakon namun dalam masa yang sama sudah bersedia dengan perkara tersebut.

“Tawaran lakonan semakin kurang dan saya faham mengapa saya tidak diambil berlakon. Tidak mengapa kerana Allah akan memberi rezeki lain kepada saya nanti. Malah saya sudah bersedia dengan segala kemungkinan yang mungkin berlaku selepas saya membuat keputusan mahu bertudung,” jelasnya kepada mStar Online.

Apa yang menarik, seperti kebanyakan selebriti lain yang berhijab, Mia turut hadir dengan jenama tudung sendiri yang kini boleh dibeli secara online malah jualan tudung juga didakwa sangat menggalakkan.

“Walaupun kurang tawaran, rezeki saya lebih kepada hasil jualan tudung menerusi label milik saya iaitu MS Couture secara online. Selain itu saya juga dapat memberi fokus penuh pada pelajaran”

“Saya bersyukur, perubahan yang saya lakukan ini memberi banyak kebaikan pada diri saya. Kawan-kawan tidak mengganggu atau mengutuk saya lagi. Sebaliknya mereka memuji saya. Malah pada hari pertama saya ke sekolah memakai tudung, saya diserbu kawan-kawan pula,” katanya. (rtky/s)


Rahsia Membeli Telefon Pintar Percuma Pelbagai Aksesori Di Rakuten

Kalau anda berminat untuk dapatkan telefon pintar baru, fikir dua kali sebelum anda melangkah masuk ke kedai di luar sana kerana kami ada cara bagaimana untuk berjimat selain terima pelbagai aksesori secara percuma.

Kami sedar banyak kedai di luar sana turut memberikan hadiah percuma kepada anda jika membeli telefon pintar namun selalu bukan pilihan anda — cara kami ini, anda boleh pili aksesori mana anda mahu. Bersedia?

Ini langkah wajib yang perlu anda lakukan kerana cara ini hanya sah berlaku di Rakuten Malaysia. Sekarang mereka ada kempen hebat memberikan semula 5% dari nilai belian anda untuk digunakan pada pembelian seterusnya.

Bermakna jika anda membeli pada nilai RM1,000 anda akan terima 50 mata Rakuten Super Points yang boleh anda tebus sebagai RM50 pada pembelian seterusnya. Okay faham kan?

Pada kami ianya adalah Samsung Galaxy S6 yang dijual pada harga RM2,424 di Rakuten Malaysia. Dengan membeli telefon pintar ini, kami akan menerima 121 mata Rakuten Super Point.

Jika anda pemegang kad MasterCard dan menggunakan kad tersebut untuk pembelian ini pada hari Rabu, anda akan menerima lagi 5% diskaun dari harga pembelian. Lebih jimat, ingat hanya hari Rabu.

Jika membeli dengan MasterCard, mata yang anda terima adalah 115 Rakuten Super Point.

Dengan 115 mata Rakuten Super Point yang terkumpul bermakna kami boleh membeli aksesori Samsung Galaxy S6 sebanyak mungkin pada nilai RM115. Inilah masa untuk anda memilih mana yang anda suka. Bukan setakat satu atau dua atau tiga pilihan.

Jika telefon pintar anda beli pada hari Rabu, apa kata aksesori pilihan anda dibeli pada hujung minggu kerana pihak Rakuten akan berikan kupon khas secara rawak pada setiap hujung minggu.

Mana tahu akan dapat lebih mata atau diskaun untuk membeli lebih aksesori kegemaran anda.

Ini kami ringkas penjimatan yang anda terima jika berbelanja menggunakan cara ini

Harga asal: RM2,599
Harga Rakuten: RM2,424
Beli dengan MasterCard (pada hari rabu): RM2,302.80
Terima 115 Rakuten Super Point: RM115 (cashback)
Penjimatan: RM411

Selepas ini jika anda mahu membeli barang, ingat yang Rakuten ada berikan 5% cashback dna boleh digunakan untuk pembelian seterusnya. Atau jika anda kumpul cukup banyak mata, anda boleh dapat barangan berhaga ribuan ringgit dengan percuma kerana mata dikumpul tidak mempunyai had. Selamat bershopping!


Pakai Jubah Hitam, Fynn Jamal Dituduh Berfahaman Syiah

Bagi peminat setia Fynn Jamal, pastinya mereka sudah masak sangat dengan pakaian jubah hitam yang dipakai oleh penyanyi ini namun dalam masa yang sama, dia turut digelar syiah oleh sesetengah individu yang tidak bertanggugjawab.

“Kalau di akaun Instagram saya, macam-macam tuduhan pelik yang dilemparkan pada saya. Sampaikan imej saya yang sering berjubah hitam pun menjadi isu kononnya saya adalah pengikut fahaman Syiah. Tuduhan itu memang mengarut”

“Sebagai seorang wanita Islam, saya tidak akan sesekali mengamalkan fahaman yang bercanggah dengan hukum syarak,” katanya kepada mStar Online selain menyifatkan tuduhan berkenaan adalah sangat melampau.

Bagi Fynn, pemilihan pakaian berwarna gelap tersebut adalah mudah untuk digayakan ke mana-mana saja, asalkan selesa dan bersih.

“Kalau nak tahu, dahulu setiap hari saya dan suami ada masalah untuk berfikir baju apa yang perlu dipakai. Pada pengakhirannya, saya dan juga suami memutuskan untuk memakai baju hitam sahaja”

“Bukan orang luar sahaja bercakap, ibu dan ayah saya pun bising ‘dah tak ada warna baju lain ke?’ Hahaha…Bagi saya, yang penting baju dipakai itu bersih,” katanya menjelaskan perkara sebenar. (rtky/s)


Ayda Jebat Nafi Jadi Punca Aiman, Fathia Putus Cinta

Desas desus kencang mengatakan bahawa pelakon Ayda Jebat merupakan punca kepada perpisahan kepada pasangan pelakon Aiman Hakim Ridza dan Fathia Latiff baru-baru ini.

Bagaimanapun, reaksi pelantun Siapa Diriku terkejut kerana tidak pernah mengetahui akan dikaitkan dengan hal tersebut dan menyifatkan perkara tersebut sebagai satu kontroversi yang merepek.

“Saya tak tahu dan tak pernah menghubungi dia (Aiman). Lagipun tak pernah simpan nombor telefonnya. Saya kenal dia (Aiman) sewaktu menjalani penggambaran drama Isteri Separuh Masa dan setakat itu sahaja. Tapi apa yang boleh saya cakap dia seorang artis yang sangat professional, dan sangat baik”

“Perkara ini sangat merepek. Ada yang suarakan pendapat mereka untuk saya mempunyai teman lelaki supaya saya tak dikaitkan lagi dengan mana-mana artis lelaki tetapi bagi saya itu tidak kerana terpulanglah pada mereka bagaimana mahu mengendalikan sesuatu keadaan,” katanya yang ditemui di Majlis Sidang Media Top 5 Anugerah MeleTOP ERA 2016.

Sementara itu, Ayda Jebat telah menerima pencalonan yang paling banyak dalam Anugerah MeleTOP ERA 2016 antaranya ialah kategori Pelakon MeleTOP, Lagu MeleTOP, Drama MeleTOP, dan Penyanyi MeleTOP. (rtky/h)


Arja Lee Mahu Kahwin Wanita Berharta

Jika baru-baru ini, pelakon dan juga penyanyi Arja Lee terpalit dengan videonya berseluar dalam, baru-baru ini melalui Utusan Malaysia, Arja menjelaskan dia merancanng untuk berkahwin dua tahun lagi dan mengakui memilih wanita berharta.

“Kalau wanita boleh mencari pasangan yang bergelar Datuk terutama dari golongan ahli perniagaan untuk menjamin kebahagiaan di samping kewangan yang stabil, kenapa golongan lelaki tidak boleh mempunyai harapan yang sama?”

“Sebab itulah saya mahukan seorang wanita yang berharta, ada kedudukan supaya boleh menumpang kesenangannya. Semestinya, bukan itu sahaja ciri-ciri wanita idaman saya, malah bakal isteri haruslah cukup sifat wanitanya serta solehah”

“Kalau boleh, si dia bukanlah dari kelompok selebriti atau artis. Cukuplah sekadar berkemampuan tetapi sederhana peribadinya dari kalangan orang biasa,” jelasnya kepada akhbar tersebut.

Jadi apa pandangan anda terhadap pengakuan jujur oleh Arja? Apa pun, semoga segala impian Arja akan tercapai dan dipermudahkan bertemu jodoh. (rtky/s)


Uqasha Senrose, Iqram Dinzly Bercuti Bersama Di Thailand?

Jika sebelum ini ada khabar angin yang mengatakan pernah terlihat Uqasha Senrose ke kelab malam hanya dengan bertopi namun pelakon ini menafikan perkara tersebut. Bagaimanapun melalui ruangan Desas Desus tulisan Raja Nurfatimah Mawar dalam akhbar sisipan Berita Harian iaitu B*Pop baru-baru ini, Uqasha kini berdepan penjelasan untuk peminat dan juga media.

Melalui kiriman gambar tersebut, selain Uqasha dan adik beradiknya yang lain, terdapat gambar pelakon tersebut bersama Iqram Dinzly ketika bercuti bersama di Koh Lipe, sebuah pulau peranginan di Thailand ketika sambutan tahun baru di sana. Selain itu, gambar yang dikirim juga melihatkan Uqasha tampil tidak bertudung selain berpakain menjolok mata sehingga menampakkan pusat.

Jika diingat kembali sebelum ini, Iqram sendiri menyatakan bahawa mereka hanya berkawan biasa selain menganggap Uqasha seperti adik kerana jarak usia di antara mereka. Mungkin juga mereka terserempak di sana, manalah kita tahu, bukan?

Apa pun, bukan sahaja media, namun peminat juga pasti ternanti-natikan jawapan dari Uqasha sendiri. Bagaimanapun, setiap manusia juga ada peluang untuk memperbaiki diri, setuju?


Zizan Razak Mahu Tumpu Perhatian Kepada Ibu, Keluarga

Seringkali terpalit mengenai kisah cinta yang tidak menjadi, Zizan Razak dalam masa yang sama menjelaskan bahawa kini fokusnya bukan lagi untuk mencari wanita terbaik sebaliknya mahu menjaga keluarganya.

“Kalau ditanya soal wanita, saya sebetulnya enggan lagi memikirkan tentang perkara itu. Bagi saya cukuplah sekarang saya memberikan tumpuan kepada kerjaya, perniagaan dan membahagiakan ibu saya sendiri”

“Saya tahu itu yang terbaik. Membahagiakan ibu dan keluarga lebih memberikan kepuasan sebenarnya. Bukan bermakna saya menganggap wanita (teman wanita) merimaskan tetapi biarlah kena pada waktunya”

“Soal jodoh dan dengan siapa saya mahu berkahwin biarlah masa sahaja yang menentukan. Yang penting saya lebih matang dalam menjalani kehidupan pada masa depan ,” kata Zizan kepada Utusan Online. Malah dalam masa yang sama, pelakon ini juga menjelaskan bahawa dia juga mahu bertaubat dan tidak mahu mengulang kesilapan lama. (rtky/s)